Barseloni derbi sa Valensijom – Nadlanu.com\nBarseloni derbi sa Valensijom\nBEOGRAD, 2. marta 2011. (Beta) – Fudbaleri Viljareala savladali su večeras kod kuće Erkules sa 1:0 u utakmici 26. kola prvenstva Španije, dok je Saragosa na svom terenu pobedila Atletik Bilbao sa 2:1.\nPogodak vredan tri boda za Viljareal protiv Erkulesa postigao je Đuzepe Rosi u 21. minutu. To je bila prva pobeda Viljareala u poslednjih pet utakmica. Saragosa je pobedom protiv Atletika iz Bilbaa pobegla iz zone ispadanja i sada se nalazi na 14. mestu na tabeli.\nEkipa iz Baskije povela je pogotkom Fernanda Ljorentea u 18. minutu, a izjednačio je Jiržija Jarošika u 49. minutu. Potpuni preokret i pobedu domaćinu doneo je Ikečukvu Uče u 55. minutu. Reprezentativac Srbije i član Saragose Ivan Obradović odigrao je svih 90 minuta.\nU malom gradskom derbiju u Madridu, Hetafe i Atletiko su odigrali 1:1, dok u duelu Osasune i gostujućeg Deportiva bije bilo pogodaka.\nBranilac titule, ekipa Barselone savladala je u gostima Valensiju sa 1:0 golom Lionela Mesija u 77. minutu. Barselona sada ima 10 bodova više od drugoplasiranog Real Madrida koji sutra igra protiv Malage.\nRonaldov oproštajni meč protiv Rumunije\nAmbasador Kol pozdravio izvinjenje televizije PINK


Sajmovi imaju veliki doprinos u ekonomiji zemalja u kojima se održavaju, a podstiču i razvoj turizma. Zbog značajnih direktnih i indirektnih efekata uvek su u fokusu društva. Sajam je mesto gde jedan kontakt može da promeni život.\nDanas, posle pandemije korona virusa, sajamske manifestacije su još značajnije. Imaju snagu da podstaknu i ubrzaju razvoj privrede. U svakoj ekonomiji ključna su mala i srednja preduzeća, a upravo su sajmovi najbitniji za te firme i u prodajnom i u marketinškom kontekstu.\nNovosadski sajam je član Međunarodne asocijacije sajamske industrije - UFI, Centralnoevropske sajamske alijanse - CEFA‚ Udruženja evropskih poljoprivrednih sajmova - EURASCO i Međunarodne kongresne asocijacije - ICCA.\nUFI je dao preporuku za organizovanje sajamskih izložbi i B2B susreta. Predložene mere definišu kako sajamske manifestacije organizovati u kontrolisanom i sigurnom okruženju za sve učesnike. Novosadski sajam će preporučene mere primenjivati, a prva manfestacija trebalo bi da bude Međunarodni poljoprivredni sajam u septembru.


BiH nepodredno pred izbore: U Republici Srpskoj okončana predizborna kampanja u kojoj nije bilo većih incidenata\nGlasačke kutije spremne, čekaju se birači\nU predizbornoj kampanji u Republici Srpskoj potrošeno je dosta novca. Zvanično od pola miliona do milion i po maraka po stranci, a stvarne cifre su u pojedinim slučajevima, vjerovatno, znatno veće.\nZavršnim predizbornim mitinzima,tribinama i konferencijama za novinare, uglavnom, u većim mjestima Republike Srpske, večeras je okončana predizborna kampanja u kojoj nije bilo većih incidenata, ali je zabilježen rat bilbordima i plakatima, te ostalim predizbornim materijalima u kojima nije manjkalo optužbi na račun neke druge strane. Proteklih trideset dana u medijima su dominirali predizborni programi, ali nije bilo direktnih sučeljavanja predstavnika najvećih političkih koalicija i stranaka na vlasti i opozicije, koji su i bez toga ubijeđeni u pobjedu na izborima.\nU predizbornoj kampanji potrošeno je i dosta novca, zvanično od pola miliona do milion i po maraka po stranci, a stvarne cifre su u pojedinim slučajevima, vjerovatno, znatno veće. Najaktivnije su bile stranke iz vladajuće Koalicije „Srpska zauvijek“ koja okuplja SNSD, DNS i socijaliste, te opozicione Koalicije „Zajedno za Srpsku“ u kojoj su SDS, PDP i radikali. Na političkoj sceni Republike Srpske su se pojavile i nove snage.... Demokratska partija Dragana Čavića te, takozvani,treći koalicioni blok Naša stranka-Nova socijalistička partija.\nPredstavnici većine opozicionih stranaka danas su upozorili javnost na mogućnost zloupotreba na izbornim mjestima pojavom većeg broja nevažećih listića u gradskim sredinama, ili prijavom umrlih osoba za glasanje, najavljujući podizanje krivičnih prijava protiv odgovornih i organizovanje protesta ukoliko dođe do izbornih krađa. Na određene moguće manipulacije upozoravaju i iz nevladinog sektora.\nVeoma aktivni su bili i predstavnici raznih nevladinih organizacija koji su sprovodili svojevrsne kampanje za što veću izlazak na izbore, posebno mladih. Građani će imati priliku da tokom predizborne ćutnje koja traje do 3.oktobra u 7 časova dobro razmisle kome će dati svoj glas na šestim poslijeratnim izborima u Bosni i Hercegovini.


„Stidite se premijeru Edi Rama“: Evropska federacija novinara žestoko prozvala albanskog premijera - 15.09.2021, Sputnik Srbija\n„Stidite se premijeru Edi Rama“: Evropska federacija novinara žestoko prozvala albanskog premijera\nEvropska federacija novinara osudila postupak albanskog premijera Edija Rame koji je, kako se navodi, ignorisao pitanja novinara sa teritorije KiM. 15.09.2021, Sputnik Srbija\nTo se dogodilo tokom zajedničke konferencije za medije sa nemačkom kancelarkom Angelom Merkel u Tirani.Uz to je podelio vest sa albanskog portala Egzit njuz, u kojoj se navodi da je Rama odbio da odgovara na pitanja novinara sa KiM tokom zajedičke konferencije sa Merkel.Kako se navodi, novinar prištinskog Klan Kosova preneo je da su novinari iz šest medija sa teritorije KiM bezuspešno čekali 40 minuta da dobiju šansu da postave pitanje.On je naglasio da su svi novinari bili akreditovani i lično se pojavili na konferenciji.Egzit njuz preneo je tvrdnje novinara da im nije omogućeno da postave pitanje ni Rami ni Merkelovoj. Na snimku koji je novinar Klan Kosova objavio na Fejsbuku vidi se kako novinari sede podignutih ruku čekajući da postave pitanje.\nalbanija, edi rama, region (šire)\n09:54 15.09.2021 (Osveženo: 09:57 15.09.2021)\n© AP Photo / Franc ZhurdaNemačka kancelarka Angela Merkel i albanski premijer Edi Rama\nEvropska federacija novinara osudila postupak albanskog premijera Edija Rame koji je, kako se navodi, ignorisao pitanja novinara sa teritorije KiM.\nTo se dogodilo tokom zajedničke konferencije za medije sa nemačkom kancelarkom Angelom Merkel u Tirani.\n„Stidite se premijeru Edi Rama što ste namerno ignorisali pitanja kosovskih novinara. Evropska federacija novinara osuđuje ovako nečuvenu segregaciju“, poručio je generalni sekretar federacije Rikardo Gutieres na Tviteru.\nUz to je podelio vest sa albanskog portala Egzit njuz, u kojoj se navodi da je Rama odbio da odgovara na pitanja novinara sa KiM tokom zajedičke konferencije sa Merkel.\nKako se navodi, novinar prištinskog Klan Kosova preneo je da su novinari iz šest medija sa teritorije KiM bezuspešno čekali 40 minuta da dobiju šansu da postave pitanje.\nOn je naglasio da su svi novinari bili akreditovani i lično se pojavili na konferenciji.\nEgzit njuz preneo je tvrdnje novinara da im nije omogućeno da postave pitanje ni Rami ni Merkelovoj. Na snimku koji je novinar Klan Kosova objavio na Fejsbuku vidi se kako novinari sede podignutih ruku čekajući da postave pitanje.


Prilužje: OŠ "Vuk Karadžić" obeležila 155 godina rada\nOsnovna škola „Vuk Кaradžić“ u Prilužju tradicionalno proslavlja 8. novembar, dan rođenja reformatora srpskog jezika i velikana srpske književnosti po kome nosi ime, kao Dan škole. Zbog situacije izazvane koronavirusom izostale su školske svečanosti i đačke priredbe.\nKim, Dragiša Terentić\nDan škole je ipak obeležen u specifičnim uslovima. Nastavničko veće održalo je tim povodom kratku svečanu sednicu. Nastavnici su na časovima pričali o Danu škole, Vuku Кaradžiću, istorijatu školstva u Prilužju, koje se prožima kroz tri veka: devetnaesti, dvadeseti i dvadeset prvi.\nNa Fejsbuk nalogu škole objavljen je kolažni prilog u čast Dana Škole u kome su pored istorijskih podataka i prilika u kojima je radila škola od 1865. godine navedeni i sadašnji radni rezultati.\nNavedeno je da je škola posle 1999. godine imala 340 đaka u šesnaest odeljenja i predškolsko odeljenje, a da danas ima 247 đaka u 15 odeljenja i dve predškolske grupe.\nOsnovana škola „Vuk Кaradžić“ u Prilužju prema rečima direktora Srđana Zdravkovića, i pored toga što je broj đaka smanjen, "opstaje i odeleva braneći tradiciju i korene u Prilužju, koji potiču još pre Kosovskog boja i pravi je svetionik prosvećivanja i opstajanja u mnogim zlim vremenima kroz tri veka kroz koja se proteže njen rad i postojanje".\nPored uspeha u nastavnim aktivnostima koji se dopunjavaju uglednim časovima, školama u prirodi, naveden je i širok spektar vannastavnih aktivnosti: Škola atletike, škola skijanja, fudbala, šaha, stonog tenisa, muzička, dramska, recitatorska i folklorna, ali i druge sekcije.\nNajviše uspeha ostvarili su mladi atletičari medaljama na mnogim prvenstvima, atletskim mitinzima, krosovima i trkama na svim nivoima u Srbiji, i na taj način proslavili svoju školu i svoje mesto. Potom po uspesima slede i druge sportske sekcije, ali i svi ostali koji predstavljaju Osnovnu školu „Vuk Кaradžić“ u Prilužju.\nNa tradicionalnoj muzičkoj manifestaciji osnovaca „Cvrkuti sa Ibra“ deca iz Prilužja se veoma često vraćaju sa nagradama.\nTu su i brojna prva mesta i diplome sa opštinskih, okružnih, pokrajinskih i Republičkih takmičenja u znanju iz nastavnih predmeta.


To su podaci koje je saopštila kancelarija italijanskog specijalnog komesara za vanredne situacije Domenika Arkurija.\nNajviše testova sprovedeno je u Lombardiji, gde je testirano 70 odsto, dok je na poslednjem mestu Sardinija sa pet odsto, a izveštaj ne obuhvata region Lacio, koji je testiranje sproveo nezavisno, navodi agencija Ansa.\nOčekuje se da će 24. septembra procenat testiranih radnika u školama na teritoriji Italije biti povećan na 60 do 70 odsto.\nKako je saopšteno, od 14. septembra, kada će početi školska nastava u većem delu Italije, dostavljaće se oko 11 miliona zaštitnih maski dnevno koje će učenicima biti neophodne za ulazak u školu.\nBroj novoobolelih na dnevnom nivou u Italiji i dalje raste, a prema poslednjim podacima registrovano je 1.597 novih slučajeva kovida-19.\nIstovremeno, razmatra se mogućnost da trajanje karantina u Italiji bude skraćeno sa 14 na deset dana, o čemu će procenu dati Naučno-tehnički komitet na sastanku u utorak.\nPreporuka Svetske zdravstvene ogranizacije (SZO) je 14-dnevni karantin, na osnovu dostupnih podataka o periodu inkubacije koji je u proseku četiri do pet dana, sa gornjom granicom od dve nedelje.\nkorona virus u Italiji Korona virus broj zaraženih virusom korona korona u školama odložen polazak u školu


Vladimir Kostić | 23. feb 2018.\nPotpuno nezapaženo je juče prošla vest da će Agencija za borbu protiv korupcije vršiti kontrolu oglašavanja učesnika na ovogodišnjim lokalnim izborima u Beogradu. Kako je navedeno u saopštenju Agencije, njihovi predstavnici će kontrolisati sve medije koji pokrivaju teritoriju Grada Beograda.\nOstalo je, međutim, nejasno da li je reč o akciji Agencije koja podrazumeva uobičajenu kontrolu oglašavanja na način na koji je vršena ranijih godina – nakon izbora, ili je reč o novoj vrsti kontrole tokom same izborne kampanje, što bi moglo da sugeriše saopštenje koje se objavljuje desetak dana pred izbore.\nOrganizacija Transparentnost Srbija je to pitanje postavila danas, u komentaru objavljenom na svom sajtu. Oni smatraju da bi objavljivanje saopštenja o nečemu što Agencija već radi kroz svoje redovne aktivnosti bilo bespotrebno. Ističu, međutim, i da se, zbog nedovoljno informacija, ne može sa sigurnošću reći na kakvu vrstu kontrole Agencija konkretno misli.\nCenzolovka je tražila pojašnjenje od Agencije, ali odgovor do objavljivanja ovog teksta nismo dobili.\nDosad su svi učesnici na izborima ovoj instituciji morali da 30 dana posle objavljivanja konačnih rezultata dostave izveštaje o troškovima tokom kampanje, posle čega je ona obavljala njihovu kontrolu. Ta kontrola je, što se oglašavanja tiče, izgledala tako što je Agencija od samih medija tražila sklopljene ugovore sa strankama i grupama građana koje su se borile na izborima, odnosno agencijama koje su ih zastupale, a zatim to upoređivala sa podacima iz dostavljenih izveštaja.\nAgencija je tražila i nalaze monitoringa Regulatornog tela za elektronske medije kako bi proverila na kojoj su se televiziji i koliko oglašavali politički subjekti.\nKako je Cenzolovka već pisala, nakon jedne od ovakvih kontrola Agencija je otkrila da je vladajuća Srpska napredna stranka promovisana na TV Hepi tokom kampanje za parlamentarne izbore 2016. godine, iako im ova stranka to nije prijavila. Ovo oglašavanje je sa mejl adrese mpmedia@uymail.com naručila nepostojeća agencija MP Media, a naprednjaci su tvrdili da sa tim nemaju nikakve veze. Ni nakon što je Agencija prosledila slučaj Trećem osnovnom javnom tužilaštvu nije utvrđeno šta se desilo jer naručilac nije mogao biti pronađen, pa je tako oko pola miliona evra, koliko je oglašavanje koštalo, ostalo neplaćeno.\nČini se da je retko koja akcija Agencije zadobila poverenje SNS botova kao što je ova najavljena kontrola oglašavanja. Objavljena vest na sajtu Kurira izazvala je veliki broj komentara „čitalaca“. Od 101 objavljenog komentara, skoro svaki podržava Agenciju i izražava sumnju u oglašavanje opozicije.\nOvo su samo neki od njih: „Opoziciju po potrebi proveriti i dva puta“, „Zakon mora da se sprovodi i poštuje“, „Sta li ce Djilas da pokaze, odakle se finansira?“, „Agencija za borbu protiv korupcije će obaviti svoj posao po zakonu i propisima“, „Ijao sta ce sad opozicija da radi kad im upadne kontrola?“, „Ovo je zaista pozitivno, jer mora da se vidi kako se to opozicija finansira tolikim parama“, „Agencija mora da bude rigorozna“.\nPodsetimo, u januaru je za direktora Agencije izabran Dragan Sikimić, kako se kasnije ispostavilo, jedan od donatora Srpske napredne stranke i njihov odbornik u Zemunu. Sikimićev izbor je u javnosti izazvao negodovanje, a neke od organizacija, poput Transparentnosti Srbije i Biroa za društvena istraživanja, tražile su da se odluka o njegovom imenovanju preispita zbog mogućeg sukoba interesa.\nAgencija za borbu protiv korupcije Dragan Sikimić Izbori 2018 TV Hepi Vladimir Kostić\n← Saopštenje: NDNV kandidovao predstavnike OCD-a u republičke komisije za ocenu medijskih projekata\nIgrica koja uči šta su lažne vesti →


Memorijalni turnir u paintbolu za sećanje na stradale kolege\n13.06.2020 Memorijalni turnir u paintbolu za sećanje na stradale kolege\nPrvim memorijalnim turnirom u paintbolu Nezavisni sindikat policije KC Šabac započeo je tradiciju sećanja na svoje kolege stradale na dužnosti. Na terenima Paintball kluba "Mačva" u Bogatiću okupile su se ekipe iz cele Srbije, njih 16, uključujući i dve ekipe sastavljene od pripadnica lepšeg pola.\n"Ostvarili smo ideju da se organizuje jedan memorijalni turnir za sve kolege sa teritorije koju pokriva Policijska uprava Šabac koje su tragično nastradale, a ukupno ih je 55 kolega. - izjavio je na otvaranju turnira Veselin Nikolić, predsednik Nezavisnog sindikata policije KC Šabac i dodao: "Ovde sa nama su i ekipe iz Leskovca, iz Kruševca, iz Čačka. Nadamo se da će ovaj turnir postati tradicionalan, da se na dobar način sećamo naših kolega stradalih na Kosovu i u ratovima. Drago nam je da je ovaj sport zanimljiv i pripadnicama i da danas imamo i po ekipu takmičarki iz Šapca i Loznice. Očekujemo da će sledeće godine učestvovati još više ekipa, a bar još pet-šest ženskih".\nZbog velikog broja ekipa takmičenje je trajalo tokom celog dana uz druženje i dobru atmosferu pored borilišta na kome nije bilo "popusta" ni za koga ko stupi na teren dobro opremljen preprekama, zaklonima i objektima koji ovu vrstu sporta čine izuzetno zanimljivim.\nNa kraju takmičenja, pobedničke pehare zasluženo nose u Šabac, sindikalna grupa Vatrogasno-spasilačke jedinice kod muškaraca i sindikalna grupa Šabac kod žena.\nVi ste posetilac br: 18 330 937


Dan mangulice 4. decembra - Portal Sremske Mitrovice\nDan mangulice 4. decembra\nU organizaciji Specijalnog rezervata prirode Zasavica u subotu, 4. decembra biće održana tradicionalna privredno – turistička manifestacija Dan mangulice – sremski svinjokolj.\nDan mangulice održava se u čast svinje koja je bila krunski izvozni proizvod Srbije tokom čitavog XIX i u prvoj polovini XX veka i koja je u prošlosti održala stanovništvo ovog kraja. Mangulica je stara sorta svinje iz 19. veka, koja postaje sve traženija zbog činjenice da njena masnoća nema holesterola. Nastala je ukrštanjem sorte “šumadija” sa mađarskom rasom svinja, kada je knjaz Miloš 1830. godine poklonio grofu Jozefu Palatinu čopor “šumadinki”.\nSvi oni koji u subotu budu deo ove, sada već tradicionalne manifestacije, upoznaće se sa sremskim običajima klanja svinja, moći će da degustiraju proizvoda od mangulice, kao i da kupe sveže meso, čvarke i prerađevine i probaju nezaobilazne kolačiće – salčiće. I sve to uz muziku, rakiju i probrana vina…\nInače, Rezervat je jedan od vodećih odgajivača u Srbiji te autohtone rase svinja čije je meso, zbog posebnih svojstava, sve traženije u Srbiji i u svetu.\nOsim svežeg mesa na Dan mangulice, i redovne ponude suhomesnatih proizvoda od mangulice tokom cele godine, posetioci mogu da predahnu u restoranu na Zasavici i da uživaju u netaknutoj prirodi.\nTags: dan mangulice, svinjokolj, zasavica\nIzvođenja artiljerijskog opitnog gađanja vrši se 24. i 26. novembra\n„Кreiramo mogućnosti za krojenje novog života“


Šeranić o korona stanju u Srpskoj: Vakcinacija se može brže odvijati | BL Portal\nŠeranić o korona stanju u Srpskoj: Vakcinacija se može brže odvijati\n9. Septembra 2021. 20:26\nMinistar zdravlja i socijalne zaštite Republike Srpske Alen Šeranić nije zadovoljan situacijom u vezi sa vakcinacijom protiv virusa korona, ističući da se može brže odvijati.\nŠeranić je rekao da se nastoji da se građani informišu o dobrobitima vakcinacije, te da se na nju moraju gledati sa aspekta koliko će to značiti društvu.\n“Pogledajte Dansku, Švedsku, Veliku Britaniju, kada su prešli prag od 75 odsto vakcinisanih svojoj populaciji su ukinuli potpuno mjere”, rekao je Šeranić novinarima u Banjaluci.\nOn je naveo da današnji podatak govori da na kovid odjeljenjima u Srpskoj ima 567 lica koja su hospitalizovana, da je u odnosu na prošlu sedmicu povećan broj prijema u bolnici u Doboju, te da je jutros o tome razgovarao sa direktorom te ustanove budući da će s obzirom na tempo prijema morati ići u reorganizaciju prostornih kapaciteta.\nGeneralni direktor UKC-a Srpske upozorava: Vakcinacija jedini spas od korone\nBroj pacijenata “podivljao”: Korona odnosi sve više života u Srpskoj\nOn je istakao da među hospitalizovanim u Republici Srpskoj ima i vakcinisanih protiv virusa korona, što nije neuobičajno, ali je bitno da među njima nema onih koji su izuzetno teško oboljeli. On je dodao da vrijeme oporavka vakcinisanih mnogo kraće nego što je to bilo u martu i aprilu i upravo tome doprinosi vakcinacija.\nGovoreći o mogućnosti uvođenja strožih mjera, Šeranić je rekao da je to stvar procjene, te dodao da procenat utiče na koji način će se razmišljati o mjerama, jer je to danas relevantan pokazatelj u Evropi i svijetu.\n“Isto tako treba da bude i kod nas, kao što je relevantan pokazatelj broj lica u bolnicama za mjere koje će se donositi”, zaključio je Šeranić.\nTags: korona, Šeranik, Srpska, vakcinacija\nFascinantan arheološki nalaz: Drevni solarni kalendar pronađen kod Drvara\nNema više “Njam, njam”! U decembru uložila 5.000 KM u biznis, sada stavila ključ u bravu


Penzionerska uzaludna žrtva | Pančevac\nPenzionerska uzaludna žrtva\n14.11.2014 16:11·0 komentaraPregleda: 86\nSet zakona o sniženju plata i penzija koje je krajem oktobra usvojila Narodna skupština bio je tema osvrta Demokratske stranke na konferenciji za novinare održanoj u sredu, 12. novembra.\nVesna Martinović, predsednik Gradskog odbora DS-a i narodni poslanik u Republičkoj skupštini, podvukla je da su upravo državna javna preduzeća „ta koja prete da potope javne finansije”, a ima ih oko 3.000, s preko 250.000 zaposlenih i s partijskim upravlјanjem. Ona je zbog toga i smanjenje penzija nazvala „uzaludnom žrtvom” koja će biti „bez efekta”.\nDS prikuplјa potpise za peticiju kojom se zahteva da se preispitaju sve ove „usvojene mere koje će građane dovesti na rub siromaštva”. U tom sklopu demokrate pripremaju i inicijativu za ocenu ustavnosti i zakonitosti pomenutih zakona, a najavlјuju da će pružati i pravnu pomoć penzionerima prilikom izrade ustavnih žalbi zbog nepostojanja rešenja o sniženju penzija.


Univerzum u nevolji - N. P. Shonery\nKnjigu možete da kupite kod autora, u fotokopirnici „Kleo“ u 27. marta 50\nu knjižari Znak Sagite/Čudna knjižara, kao i u Delfi knjižarama.\nVaše omiljene napitke možete da srčete/pijete i iz specijalnih šolja, po ceni od samo 650 din.\nNavedeni uslovi plaćanja važe samo za Srbiju. Nemam ništa protiv da šaljem i u inostranstvo, jedino budite spremni na skuplju poštarinu (za zemlje bivše SFRJ je oko sedam evra). Najjeftinije je da vam donese neko ko dolazi u Srbiju ili da vam pošaljem na adresu u Srbiji. Romani mogu da stignu u Bijeljinu bez dodatnih troškova. Takođe, postoji povremena mogućnost slanja za Hrvatsku, van redovnih tokova.


UPRKOS MALTRETIRANjU I PRETNjAMA OD STRANE ALBANACA: Raseljeni Srbi uneli Badnjak\nĐAKOVICA - Uprkos protestu Albanaca, koji su pokušali da ih spreče da uđu u crkveno dvorište, raseljeni Srbi iz Đakovice uspeli su u petak nešto pre 14 sati da unesu Badnjak u crkvu Uspenja presevete Bogorodice u Đakovici. Naime,pedesetak raseljenih Srba iz Đakovice i pored kamenovanja okupljenih Albanaca, uspelo je da uđe u crkveno dvorište uz jako obezbeđenje kosovske policije i KFOR-a.\n- Više od stotinu Albanaca okupilo se ispred naše crkve ali su nas jake snage policije i KFORa sprovele do crkvenog dvorišta-kaže za “Novosti” Đokica Stanojević, predsednik Udruženja raseljenih Srba iz Đakovice napominjući da su raseljeni organizovano autobusom u četvrtak uvele krenuli put Đakovice gde je ih na ulazu u tkz Sprsku ulicu odnosno ispred svetinje sačekalo više od stotinu okupljenih Albanaca.\n- I na putu od Dečana ka Đakovici naš autobus je u više navrata gađan ledenicama usled čega je polomljeno jedno staklo na autobusu,ali srećom niko od putnika nije povređen - ističe Stanojević i dodaje da su Albanci iz Đakovice prethodno ispisali neumesne i neprimerene parole na crkvenom dvorištu.Inače, raseljeni koji su organizoavno kao i prethodnih godina želeli da provedu Badnji dan u svojoj crkvi isekli su badnjake u Sočanici na severu Leposavića.\n- Badnjake koje smo namenili slozi, jedinstvu i povratku odneli smo prethodno u Visoke Dečane gde smo prisustvovali liturgiji a potom i u crkvu Uspenja presvete Bogoridice uprkos protestu Albanaca-pričaju raseljeni Srbi za naš list koji su Badnji dan juče proveli u svojoj crkvi i Visokim Dečanima.\n*Okupljeni Albanci ispred crkve u Đakovici\nIspred crkve Uspenja presvete Bogorodice raseljene Srbe sačekalo je više od stotinu okupljenih Albanaca. Ipak, jake snage policije i KFOR-a sprovele su autobus sa raseljenim u crkveno dvorište gde u konaku crkve borave tri monahinje, jedine Srpskinje u Đakovici.Inače, Albanci su uoči Badnjeg dana na crkvenom zidu ispisali parole “Dobro došli kriminalci” i “vaše ruke su krvave” na šta su reagovali raseljeni izjavama da Albanci koriste sve načine da ih osujete u nameri da ne samo da se vrate u svoj grad već i da obiđu svoju svetinju.


Zemlje koje žele članstvo u EU moraju jasno to da pokažu, a ne da balansiraju između dve strane: Brajan Hojt Ji\nMinistarstvo spoljnih poslova Rusije saopštilo je da je pomoćnik američkog državnog sekretara za evropska i evroazijska pitanja Hojt Brajan Ji tokom boravka u Beogradu dozvolio sebi niz provokativnih izjava usmerenih na podrivanje rusko-srpske saradnje.\n"Američki diplomata je grubo tražio od Beograda da preispita svoju saradnju sa Rusijom i fokusira se isključivo na približavanje Evropskoj uniji. On je, takodje neprimereno, emocionalnim izrazima govorio protiv davanja imuniteta i privilegija Rusko-srpskom humanitarnom centru u Nišu", navodi se u saopštenju objavljenom na sajtu ruskog MIP-a povodom izjava američkog zvaničnika tokom boravka u Beogradu 23. i 24. aprila.\nU saopštenju se navodi da SAD nisu država članica EU i da verovatno zato ne znaju da mnoge članice EU u velikoj meri saradjuju sa Rusijom na obostranu korist i da niko ne treba da ometa Srbiju da se pridržava istog pristupa, polazeći od svojih nacionalnih interesa.\nKada je reč o Rusko-srpskom humanitarnom centru u Nišu rusko Ministarstvo navodi da se, izgleda SAD pretvaraju da ne znaju kakvu pomoć Centar već nekoliko godina pruža Srbiji i drugim zemljama u regionu, uključujući i članicama EU i NATO-a, u prevazilaženju posledica prirodnih katastrofa i katastrofa izazvanih ljudskom rukom, kao i u obuci stručnjaka.\nNavodi se da je izmedju ostalog izvršeno deminiranje srpske teritorije, otkriveno je i likvidirano hiljade eksplozivnih predmeta koji su ostali nakon NATO bombardovanja 1999. godine, uključujući i municije sa osiromašenim uranijumom.\n"Pozivamo naše američke kolege da ne nameću svoje neprijateljske ideološke stereotipe koji podrivaju temelje medjunarodne stabilnosti i saradnje na Balkanu i u Evropi u celini", navodi se u saopštenja.\nPredsednik Srbije Aleksandar Vučić razgovarao je juče sa zamenikom pomoćnika državnog sekretara SAD Brajanom Hojtom Jiom koji je izrazio zabrinutost zbog percepcije da je Srbija jednom nogom na putu ka Evropskoj uniji, a drugom ka savezu sa Rusijom, saopštila je kancelarija predsednika.\nVisoki zvaničnik Stejt departmenta rekao je da zemlje koje žele članstvo u EU moraju jasno to da pokažu, a ne da balansiraju izmedju dve strane.


Povratak u sudnice nakon ukidanja vanrednog stanja - CEPRIS\nYou are here: Home / Reakcije / Povratak u sudnice nakon ukidanja vanrednog stanja\nOdlukom o ukidanju vanrednog stanja koju je Narodna skupština Republike Srbije donela 06. maja 2020. godine, polako se vraćamo u redovne životne tokove, te bi trebalo da se nastave i sudski postupci započeti pre proglašenja vanrednog stanja na teritoriji Republike Srbije. Konkretnih smernica za nastavak postupaka još uvek nema, ali je Zaključkom Visokog saveta sudstva propisan niz pravila ponašanja u sudovima u cilju sprečavanja širenja zarazne bolesti izazvane korona virusom, piše Teodora Tomić, pravna savetnica u Komitetu pravnika za ljudska prava YUCOM.\nMaj 12, 2020 CEPRIS\nPravila koja se odnose na sam ulazak u sudsku zgradu obuhvataju uobičajeni set mera koje smo i do sad primenjivali u zatvorenim prostorima. Pored dezinfekcije obuće i ruku, o čemu vodi računa pravosudni stražar, sledi uobičajeni prolazak kroz detektor za metal. Obaveza svih koji u sud ulaze je nošenje zaštitne maske koja dobro pokriva predeo usta i nosa, ali i zaštitnih rukavica. Ukoliko nemate zaštitnu opremu, stražar Vas neće pustiti da uđete u zgradu suda, bez obzira na to koje svojstvo u postupku imate. O ovome morate voditi računa, jer pored rizika po sopstveno zdravlje i zdravlje drugih lica, možete snositi i štetne posledice zbog nepojavljivanja na zakazanom suđenju, piše Tomićeva za Otvorena vrata pravosuđa.


Udruženje distrofičara Niš zahvaljuje se Pozorištu lutaka na dugogodišnjoj uspešnoj saradnji. Pozorište je godinama unazad obezbeđivalo besplatno praćenje novogodišnje predstave za članove našeg Udruženja. Deca obolela od distrofije i srodnih neuromišićnih oboljenja odrasla su uz ove prelepe predstave gde bi se uvek našao i Deda Mraz da podeli paketiće. Jedne godine Pozorište lutaka je uspelo da pomogne čak i u obezbeđivanju donacije paketića razumevajući veliki značaj ovih malih novogodišnjih radosti.\nPored novogodišnjih predstava deca iz našeg Udruženja imala su prilike da dobiju besplatne ulaznice i za druge predstave na repertoaru Pozorišta.\nPozorište lutaka Niš jedna je od retkih ustanova kulture koja je u potpunosti prilagođena za posetu osoba koje koriste invalidska kolica i gde se može ući bez ikakve prethodne najave i pripreme. Naši članovi uvek su lepo dočekani od strane zaposlenih u pozorištu i ovom prilikom im se zahvaljujemo na doprinosu unapređenju kvaliteta života osoba obolelih od distrofije i srodnih neuromišićnih oboljenja.\nPredsednik Igor Petreski\nPročitano 4870 puta\tPoslednji put izmenjeno понедељак, 21 децембар 2015 18:52\nViše iz ove kategorije « PREDSTAVA ZA DECU SA POSEBNIM POTREBAMA\tPismo škole za osnovno i srednje obrazovanje "14.oktobar" u Nišu »\nPozorište lutaka Niš (177) Награда за најбољу сценографију и костиме на међународном фестивалу у Бања Луци (0 komentara)\nautizam Banja Luka dan pozorista dramski Festival gostovanje humanitarne predstave japan Jubilej lutfest lutkarstvo Mala princeza mladi ambasadori montaža more maste patuljak podrska Pozoriste Predstave premijera Putovanja saopstenje sarajevo scena slava Slike tokio Woven/Ayanasu zavesa zlatokosa


Početna/BIZNIS/Otvaranje bioskopa Cineplexx Niš\nSana Life 4. oktobra 2016.\tBIZNIS, UMETNOST, ZANIMLJIVOSTI Ostavite komentar\nNakon višemesečnih radova, značajno uloženih sredstava i resursa, najveći grad na jugu Srbije će konačno dobiti bioskop urađen prema poslednjim standardima za pravo filmsko uživanje.\nNajmlađi posetioci će imati priliku da pogledaju premijerno animaciju „Trolovi“ sinhronizovanu na srpski jezik, ali i da učestvuju u radionicama specijalno pripremljenim za njih. Prvog radnog dana bioskopa prikazivaće se i domaći film „Jesen samuraja“ sa Petrom Strugarom u glavnoj ulozi, urnebesna komedija „Genijalci“ sa Zakom Galifianakisom i Ovenom Vilsonom, dok iz studija Marvel nam stiže „Doktor Strejndž“.\nCelokupni repertoar za dan otvaranja biće objavljen na sajtu www.cineplexx.rs. Prvi Cineplexx Porodični dan, praznik za najmlađe, održaće se već za vikend, 12. i 13. novembra, uz poseban program za mališane, inspirisan aktuelnim dečijim filmovima.\n„Kompanija Cineplexx prisutna je na tržištu Srbije već pet godina, zadovoljstvo nam je što ćemo spisku postojećih bioskopa dodati i Cineplexx Niš. Verujemo da će Nišlije, koje su i domaćini jednog od najznačajnijih filmskih festivala u regionu, uživati u bogatom repertoaru našeg bioskopa i projekcijama kakve odavno zaslužuju.“ , kaže rukovodeći partner kompanije Cineplexx Kristof Papusek. Cineplexx je austrijska bioskopska grupacija sa preko četiri decenije iskustva u ovoj oblasti. Cineplexx bioskopi sa najsavremenijom digitalnom opremom omogućavaju izuzetno visok kvalitet slike i zvuka, kao i 3D tehnologiju u salama u Beogradu i Kragujevcu. Danas Cineplexx mrežu čini 40 bioskopa u Austriji, Srbiji, Crnoj Gori, Hrvatskoj, Sloveniji, Makedoniji, Albaniji i Italiji.\nOznakeCineplexx Niš shop STOP\nPrethodni Rekordni mesec po broju putnika za niški aerodrom\nSledeći 12 činjenica o jo-jo dijetama koje treba da znate


Nastavlja se "rat" između Tvitera i Trampa, uklonjen tvit zbog "veličanja nasilja" - Naši u svetu\nObjavljeno 29/05/20 u 23:00\nTramp je napisao da će poslati Nacionalnu gardu u taj grad. ali je i upozorio da “kada počne pljačka, počinje pucnjava”\nTvitovi nisu uklonjeni, već su prekriveni upozorenjem koje se može videti kada se klikne na njega, prenosi BBC.\n“Preduzeli smo ovu radnju u interesu sprečavanja drugih da budu inspirisani na činjenje nasilja, ali zadržali smo tvit jer je u javnom interesu da ostane dostupan”, saopštila je kompanija Tviter.\n“Imali su nekontrolisanu moć da cenzurišu, ograničavaju, dodaju, kreiraju, sakriju, menjaju virtuelno svaki oblik komunikacije”, rekao je Tramp pre nego što je juče potpisao uredbu.\nKompanije poput Tvitera i Fejsbuka imaju zaštitu od odgovornosti po Paragrafu 230 Zakona o komunikacijama, jer se tretiraju kao “platforme” a ne “izdavači” koji mogu da se suoče sa tužbom zbog sadržaja.


Schleich Figurice Domaće životinje - Bik Teksas longhorn 13866 - Prodaja, Cena\nŠifra proizvoda: 75562. Poslednja cena bila je: . 1035 din\nKarakteristike proizvoda: Schleich Figurice Domaće životinje - Bik Teksas longhorn 13866\nSchleich Figurice Domaće životinje - Bik Teksas longhorn\nOriginalni naziv proizvoda: Texas Longhorn bull\nDimenzije: ~ 13,9 x 8,4 x 8,8 cm\nOpis proizvoda: Schleich Figurice Domaće životinje - Bik Teksas longhorn 13866\nTeksas longhorn krave i bikovi su prepoznatljivi po svojim velikim rogovima. Uzgajivači ih često uzgajaju sa drugim rasama za unapređenje tih drugih rasa. Osobine koje prenose Teksas longhorn goveda su lakši proces rađanja mladunaca i nemasno meso. Teksas longhorn goveda su čvrsta, otporna i instinktivna bića. Ona mogu provesti duži vremenski period u sušnim oblastima, hraneći se korovom i kaktusima. Pod okriljem majke, tele Teksas longhorn ubrzo nakon rođenja počinje da hoda i veoma je jako.\nIzdiktirajte operateru šifru proizvoda - šifra ovog proizvoda je: 75562\nSifra 75562, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 75562, 2, Pavle Milosevic, Obalska 18, 11000, Beograd, 063123123, pavmi@szk.com


Izvor: RTS, 05.Jul.2020, 13:29\nPoslednje poplave oštetile su oko 1.200 stambenih objekata u 27 lokalnih samouprava u Srbiji, u kojima je proglašeno stanje elementarne nepogode. Da li se šteta još procenjuje, kako će građani u ugroženim područjima ostvariti pravo na pomoć?\nDirektor Kancelarije za upravljanje javnim ulaganjima Marko Blagojević rekao je, gostujući u Jutarnjem programu RTS-a da su procene štete i dalje u toku i da se sada znaju neki okviri koji su bili >> Pročitaj celu vest na sajtu RTS << potrebno da bi Vlada usvojila program obnove.\nNaveo je da je u 11 lokalnih samouprava broj oštećenih objekata nula ili jednocifren. Kako je rekao, to je razultat rada koji je izveden u prethodnih šest godina i velikog novca uloženog da bi se unapredila infrastruktura.\nBlagojević je rekao da se paralelno sa procenama na stambenim objektima radi i procena potreba na uređenju preventivne infrastrukture.\nZatim, kako je rekao, sledi procena štete i potreba na lokalnoj infrastrukturi, putevima, mostovima, sistemima za vodosnabdevanje, kanalizaciji, klizištima...\nIpak, ističe da je prioritet broj jedan procena štete stambenih objekata, kako bi isplata pomoći porodicama počela što pre.\nBlagojević je objasnio da su objekti podeljeni u kategorije od jedan do šest. Objekti kategorije jedan su sa najmanjom štetom. Za sada su zabeležene štete u aktegorijama od jedan do četiri, i to je u neposrednoj vezi sa iznosom drđavne pomoći.\nGovoreći o situaciji u Ljuboviji, Blagojević je rekao da je ona bila izlođena plavljenju 2014. i 2020. godine i da je u tom mestu urađeno mnogo toga, ali s obzirom na tada znane rizike.\nKaže da su u Ljuboviji bile padavine koje su bile katastrofalne, 210 litara kiše po kvadratnom metru, što su prosečne polugodišnje padavine.\nZato, kako je rekao Blagojević, u Ljuboviji i u drugim mestima Srbijavode rade procenu potreba, s obzirom na sada znane rizike i količine padavina.\nIzvor: RTS, 06.Jul.2020, 06:04\nU poplavama pre desetak dana oštećeno je oko 1.200 stambenih objekata u 27 lokalnih samouprava u kojima je proglašeno stanje elementarne nepogode. Procena štete još nije završena. U ariljskom kraju, pored poljoprivrednih kultura i nekoliko stotina stambenih i industrijskih objekata, našlo...


DJB: Mere Vlade zbog korona virusa nerazumne, propašće domaća privreda\nBeogradski glas (Beta) – Predsednik Pokreta “Dosta je bilo” (DJB) Saša Radulović ocenio je da su mere koje preduzimaju vlasti u Srbiji povodom korona virusa potpuno nerazumne i neshvatljive i dodao da će za posledicu imati potpuno urušavanje domaće privrede.\nNa konferenciji za novinare, Radulović je rekao da je situacija ozbiljna i da treba pomoći starim i bolesnim ljudima, ali da u svim drugim zemljama parlament stalno zaseda i kontroliše, odnosno potvđuje odluke Vlade, a samo u Srbiji važi policijski čas koji traje pola dana i koji nije uvođen ni za vreme rata 1999. godine.\n“Mi juče vidimo slike sa Sajma koje su neverovatne. Vlast koristi strah ljudi da diže paniku i zastrašuje građane. Rezultat toga biće propast domaćih privrednika. A to je i cilj, da osim javnog sektora jedini poslodavac ostanu strane korporacije koje se bave motanjem kablova. I svi ćute o tome jer ih je strah i samo gledaju predsednika i premijerku koji zastrašuju građane situacijom u Italiji”, rekao je on.\nGovoreći o višednevnim naporima DJB da bude sazvana sednica parlamenta na kojoj bi bilo reči o vanrednom stanju i načinu na koje je ono uvedeno, Radulović je rekao da je predsednica parlamenta Maja Gojković u svom odgovoru na taj zahtev potvrdila da je u tom poslu prekršen Ustav i da je, praktično, izveden državni udar.\nRadulović je rekao da je DJB poslao pismo Maji Gojković u kojem je zapitao kako je moguće da nikoga nije obavestila o navodnom zahtevu da bude sazvana sednica parlamenta pre proglašavanja vanrednog stanja i zašto na konferenciji za novinare 15. marta to niko nijednom rečju nije pomenuto.\n“Da li znate da sve skupštine u svetu normalno funkcionišu i da nigde nije na ovakav grub način prekršen Ustav i praktično izvršen državni udar? Da li razumete da svojim odbijanjem da, za razliku od svih drugih zemalja sveta, zakažete sednicu Narodne skuštine, nastavljate da kršite Ustav?”, navodi se u pismu koje je Radulović pročitao i dodao da je parlament Srbije zasedao i za vreme Prvog svetskog rata, čak i na stranoj teritoriji.\nOn je dodao da će DJB, ukoliko u roku od 24 sata ne dobije odgovore od predsednice parlamenta, protiv nje i predsednika Srbije Aleksandra Vučića podneti krivične prijave za kršenje Ustava, izvršenje državnog udara i podrivanje Ustavnog poretka.\nOznakeDJB Dosta je bilo Naslovna-centar Naslovna-traka policijski čas Saša Radulović Skupština Srbije vanredno stanje\nPala Kurtijeva Vlada, skupština Kosova izglasala nepoverenje\nDJB: Maja Gojković priznala da je prekršen Ustav i slagala poslanike da bi prikrila Vučićevu odgovornost


Zabrana upotrebe BPA | EkoSpark\nZabrana upotrebe BPA\nU zemljama Evropske Unije do 1. marta prekinuta je proizvodnja flašica za bebe koje u sastavu imaju sporni hemijski sastojak bisfenol A – BPA, koji se koristi u proizvodnji plastike za prehrambene proizvode.\nDonetom direktivom Evropske Unije u januaru, iz predostrožnosti se potpuno zabranjuje prodaja i uvoz flašica proizvedenih od tog materijala na evropskom tržištu.\nStručnjaci su upozorili da bi, prilikom zagrevanja tih flašica, molekuli BPA mogli da se oslobade u mleko koje se nalazi u njima, a sumnja se da ta supstanca negativno utiče na razvoj i imunološki sistem dece i da čak može da izazove pojavu tumora.\nProdaja flašica od BPA ranije je zabranjena i u Kanadi, Australiji i više američkih država.\nViše o štetnosti BPA na: PA – PA, BPA ?!\nTags: BPA, BPA flasice, Hemikalije, hrana, Štetnost Plastike, ugrožene vrste, Uticaj Plastike Na Zdravlje, Zabrana upotrebe BPA\n« Novogodišnja jelka od recikliranih plastičnih flaša\nGde god nađeš dobro mesto ti drvo posadi… »


PC Press » PC #228 | Poslovni video-nadzor\nPC #228 | Mladen Mijatović\nSistemi video-nadzora danas su među najzastupljenijim bezbednosnim rešenjima u javnoj upotrebi, a obim njihove primene konstantno se povećava. Nadzire se sve i svašta: od državnih ustanova, preko banaka i drugih institucija koje zbog prirode posla predstavljaju potencijalnu metu za kriminalce, do aerodroma i železničkih stanica koji su bezbednosno ugroženi zbog pretnji terorističkim napadima. Nadzor se širi sve do ulica, trgova i drugih javnih površina, što zbog njihove opšte bezbednosti, što zbog nadzora saobraćaja. Kamere i druga tehnička sredstva potpuno su dostupna pa se video-nadzor odavno preselio i u privatnu sferu – prošlo je vreme kada su kamere pokrivale samo proizvodne hale i kancelarijski prostor velikih kompanija – danas ih imaju čak i kiosci za prodaju dnevne štampe, a ljudi se sve češće odlučuju da instaliraju neku kamericu u kuću, stan, garažu ili vikendicu. U prodavnicama IT opreme mogu se kupiti i male IP kamere koje obično stižu u paketu s nekim cloud servisom za upravljanje video-nadzorom i ne zahtevaju ništa viši nivo tehničkog znanja od onog koje poseduje prosečan korisnik kućnog računara, pa tako danas praktično svako može da postavi mali sistem video-nadzora.\nDodajmo na ovo još i male bespilotne letelice, popularne dronove, koje kao platforma za video-nadzor omogućuju i pogled odozgo na otvorenim prostorima i slika je kompletna – može se nadzirati skoro sve. Moderne kamere opremljene su da se odupru spoljnim uticajima, što atmosferskim, što zlonamernim, otporne su na razne vrste elektronskog i fizičkog ometanja, pa tako ima i onih koje mogu da izdrže lasere uperene u sočivo ili direktan pogodak iz vatrenog oružja.\nZa razliku od starih CCTV sistema koji su zaista bili tek malo više od onoga što im ime kaže (Closed Circuit TV) u današnjim modernim sistemima video-nadzora veštačka inteligencija igra veoma značajnu ulogu. Odavno je poznato da su video-zidovi na kojima se prati slika s kamera dosadni i da imaju neku vrstu hipnotičkog efekta, pa su tako testovi otkrili da već nakon 20 minuta gledanja, pažnja većine operatera pada daleko ispod prihvatljivog nivoa. Tu na scenu stupa inteligentna analiza slike koja omogućava automatsku detekciju događaja kao što su pokret u slici, prelazak neke osobe preko ograde, ostavljanje sumnjivog prtljaga iza sebe, pa čak i tehnologija za prepoznavanje lica.\nOvako pobrojano, stiče se utisak da je tehnologija video-nadzora danas svemoguća – znači li to kako treba da joj širom otvorimo vrata i dopustimo da video-nadzor pokrije sve aspekte našeg svakodnevnog života, od ulice do spavaće sobe? Svakako da ne. Jedan od najčešćih, veoma pogrešnih argumenata onih koji se olako odriču sopstvene privatnosti jeste: „Pa, ja sam pošten, nemam šta da krijem“. Većina nas je manje ili više poštena, ali svi mi imamo nešto što ne želimo da bude izloženo tuđim očima... i to je sasvim normalno. Poslovica kaže da svaki čovek ima tri lica: jedno koje prikazuje svetu, jedno koje je rezervisano za njegove najbliže, i jedno koje je poznato samo njemu samom. Ma kolika da je poštenjačina, niko ne želi da svoje tajno lice otvoreno prikaže svetu i zbog toga primena video-nadzora u praksi mora da bude čvrsto kontrolisana zakonom.\nPraktičnu primenu video-nadzora prate i manjkavosti koje uopšte nisu tehničke prirode. Ti sistemi su podložni raznim vrstama zloupotreba. U Vašingtonu je svojevremeno zabeležen slučaj kriminalne zloupotrebe u kojoj je visoki oficir policije koristio gradski video-nadzor da bi pratio oženjene ljude koji su posećivali jedan gej klub, kako bi ih kasnije ucenjivao. Službenici koji imaju pristup video-nadzoru često zloupotrebljavaju kamere za privatne potrebe kako bi, recimo, špijunirali svoje supružnike, pa i za puko voajerisanje – setite se samo izvesnog snimka načinjenog policijskim kamerama na parkingu novobeogradske „Arene“ koji je 2011. godine uzburkao javnost. Nisu retki ni slučajevi institucionalne zloupotrebe u kojima se tehnička sredstva koriste kako bi se maltretirali aktivisti i politički neistomišljenici, a jedno istraživanje u Velikoj Britaniji nedvosmisleno je pokazalo da su operateri sistema vođeni podsvesnim predrasudama jer se više fokusiraju na obojene nego na bele ljude.\nPrimena sveobuhvatnog video-nadzora ima snažan uticaj na svakodnevni život – ljudi se ne ponašaju isto kad znaju da ih neko gleda ili kad makar sumnjaju da ih neko gleda. U Orvelovom remek delu „1984“ građani ne znaju u kom trenutku se policija uključuje da ih preko „telekrana“ posmatra, ali su zbog toga u konstantnoj psihozi. Stvar se ne razlikuje mnogo čak ni ako vlasti imaju dobre namere, jer se pokazalo da se ljudi pod nadzorom drugačije ponašaju kako ne bi privlačili pažnju - vode računa da ne čitaju knjige ili novine provokativnih naslova u javnosti, trude se da se oblače na specifičan način kako ne bi ličili na teroriste, kriminalce, narkomane i druge „prirodne“ ciljeve video-nadzora. Veoma je važno da se za svaki sistem video-nadzora postave jasne granice njegove upotrebe, kao i da se periodično rade revizije. Tehnologija napreduje velikom brzinom, pa tako jedan sistem koji je instaliran pod određenim prihvatljivim okolnostima vrlo lako može biti nadograđen kamerama koje vide dalje i više, kao i veštačkom inteligencijom za prepoznavanje lica ili možda nečim trećim, što drastično menja mogućnost njegove (zlo)upotrebe.\nLondon je grad najšire pokriven video-nadzorom. Prestonica Ujedinjenog Kraljevstva započela je projekte video-nadzora iz nužde – učestale terorističke akcije irskih separatista svojevremeno su pravile haos po ovoj svetskoj metropoli. IRA je, međutim, nakon mirovnih pregovora obustavila aktivnosti, ali su engleske vlasti nastavile s praksom video-nadzora. Kada su ovaj grad 2005. pogodili teroristički napadi u metrou i javnom prevozu, istraga se u velikoj meri oslanjala na snimke sistema video-nadzora, pa je uskoro otkriveno ko stoji iza napada. Iako se sistem dokazao na delu, treba reći da se procenjuje da je 2004. u Velikoj Britaniji bilo više od četiri miliona CCTV kamera, od čega značajan deo otpada upravo na London, kao i da je cena za održavanje i rad tako ogromnog sistema takođe ogromna – oko 20 odsto nacionalnog budžeta kriminalnog pravosuđa odlazi na to. Shodno tome, može se zaključiti da je ovako ogroman sistem opravdan samo u slučaju incidenata kapitalnih razmera kakav je bio pomenuti bombaški napad.\nNedavni teroristički napadi u Parizu mogu da posluže kao odličan izgovor za instalaciju kamera na svakom uglu francuske prestonice, ali mada bezbednost svakako treba popraviti i video-nadzor u tome može mnogo da pomogne, neke stvari ipak treba razgraničiti. Video-nadzor nije svemoguć i u mnogim situacijama nije uopšte efikasan. Da li iko ozbiljno veruje da će kamera odvratiti bombaša-samoubicu od njegove smrtonosne namere? Teroristi koji su krenuli u napad odlučni da polože sopstvene živote ne samo da na ovaj način neće biti sprečeni već će video-nadzor verovatno pomoći u ostvarenju njihovih ciljeva – dramatični snimci uvek nađu put do medija, čime se postiže efekat zastrašivanja daleko šireg kruga ljudi od onih koji su bili direktni svedoci napada. S druge strane, video-nadzor je efikasan u sprečavanju sitnijih kriminalnih aktivnosti, kao što su krađe, džeparenja, ulične prevare itd. Konkretno, francuski propisi nalažu da se o planovima za instalaciju video-nadzora mora izvestiti prefekt (upravnik administrativnog regiona) koji se konsultuje sa lokalnim komitetom u čijem sastavu su i sudije, predstavnici lokalnih vlasti kao i jedno tehničko lice koje ne sme biti službenik policije. Tek nakon njihove odluke odobrava se uvođenje video-nadzora.\nDubai je jedan od najbezbednijih gradova na svetu iako se nalazi u regionu Bliskog istoka koji je tradicionalno područje gde bezbednost nije na zavidnom nivou. Čitavi Ujedinjeni Arapski Emirati veoma su dobro pokriveni kamerama za video-nadzor – nadziru se ulice, parkovi, javni prevoz, bezbrojni šoping molovi... Iako se o ovim sistemima ne govori puno u medijima, policija Abu Dabija nedavno je objavila promotivni video kojim je demonstrirala mogućnosti sistema za nadzor ulica prestonice, kao i policijskim kamerama postavljenim na vozila koje detektuju ne samo registarske tablice, već i prepoznaju lica. Nedavno je objavljeno i da kamere na policijskim radarima u Dubaiju ne otkrivaju samo prekršioce koji prekorače brzinu, već i vozače koji ne vezuju pojas ili koji razgovaraju mobilnim telefonom. Rezultati oličeni u izuzetno visokom nivou bezbednosti ovih gradova ipak se ne mogu nekritički prekopirati na neku evropsku državu, jer u Emiratima važe malo drugačiji zakoni nego u Evropi.\nNemačka ima interesantan pristup problemu koji počiva na definiciji tri sfere privatnosti: intimne sfere koja se ne sme nikada narušiti, zatim osnovne privatne sfere i individualne sfere koje se mogu ugroziti, ali isključivo pod uslovom da se poštuje princip proporcionalnosti – opšti javni interes mora da nadjačava lično pravo na privatnost i samo u tom slučaju odobrava se video-nadzor. Propisano je da metod rešavanja bezbednosnih problema mora biti najblaži mogući kako bi se izbegle dalje zloupotrebe. Budući da je Nemačka uređena kao federalna država, situacija je kompleksna jer svaka savezna država ima sopstvene propise na ovu temu, ali policija i druge bezbednosne službe svugde moraju da opravdaju uvođenje svakog sistema video-nadzora pre instalacije. Kamere se postavljaju štedljivo, uz revizije, pa se tako beleže i slučajevi da se kamera demontira i ukloni nakon što analiza pokaže da ona više nije neophodna. Nemci su oprezni u pogledu balansa između građanskih sloboda i bezbednosti, o čemu svedoči i slučaj iz 2002. kada su vlasti u Lajpcigu odbile da povezuju privatne kamere u sistem policijskog nadzora navodeći da „ne žele da imaju situaciju kao u Engleskoj“.\nSličnu dobru regulativu ima i Švedska, u kojoj se očekuje da sistem video-nadzora služi interesima koji moraju biti značajniji od privatnosti pojedinca, kao i da sme da se koristi samo zarad detekcije i prevenciju kriminalnih aktivnosti. Prijava se podnosi okružnom administrativnom odboru i mora da sadrži detaljne informacije o planiranom sistemu i oblasti koja će se nadzirati, kao i saglasnost zaposlenih koji će raditi u nadziranom prostoru. Jedna, sada već anahrona odrednica zakona svojevremeno je propisivala i da kamere ne smeju biti pokretne i da ne smeju imati zum, što je dobra ilustracija mere u kojoj su se švedski zakonodavci trudili da ograniče moć ovih sistema. Nažalost, teorija je jedno a praksa drugo, pa su tako pojedine studije nasumično odabranih sistema video-nadzora u ovoj zemlji pokazale da se slovo zakona često ne poštuje.\nU Holandiji zakon nalaže da video-nadzor nikako ne sme biti tajan, osim ako je to neophodno da bi se otkrila specifična vrsta kriminalnih aktivnosti, kao i da se moraju primeniti manje invazivne mere od video-nadzora kada god je to moguće. Građani mogu da podnesu formalnu žalbu ako smatraju da je video-nadzor negde neopravdan, a lokalne vlasti imaju pravo na inspekciju i praćenje korišćenja tog sistema. Vlada ove zemlje donela je 2001. godine propis kojim se izričito zabranjuje tajno korišćenje video-nadzora na javnim mestima.Zakoni u Francuskoj, Švedskoj i Holandiji nalažu da se građani moraju obavestiti o video-nadzoru jasno vidljivim znacima koji ukazuju da se ulazi u snimani prostor kako bi se ispoštovale građanske slobode i pravo izbora. Ipak, određene kontroverze opstaju. Ako su, recimo, sve prodavnice pokrivene video-nadzorom, kao i železnička i autobuska stanica i aerodrom, pojedinac koji mora da kupi hranu ili da nekuda otputuje neće moći da istraje u želji da ne bude snimljen.\nVideo-nadzor je, dakle, sveprisutan i obim primene ovakvih sistema sigurno će se povećavati, ali na društvu je da ne poklekne pred globalnom paranojom i pritiscima proizvođača bezbednosnih rešenja, već da izgradi čvrst zakonski okvir u kome će video-nadzor služiti podizanju opšte bezbednosti, bez pretvaranja društva u distopijsku sliku Orvelovih romana. Ili, da citiramo Bendžamina Frenklina: „Oni koji se odreknu svojih osnovnih sloboda zarad malo privremene bezbednosti, ne zaslužuju ni slobodu ni bezbednost!“


Bugarski premijer: Vlada nije razmatrala razmeštanje dodatnih snaga NATO-a u zemlji - 22.12.2021, Sputnik Srbija\nBugarski premijer: Vlada nije razmatrala razmeštanje dodatnih snaga NATO-a u zemlji\nBugarska vlada nije razmatrala pitanje razmeštanja dodatnih snaga NATO-a na teritoriji zemlje, izjava ministra odbrane, koji je rekao da ne vidi potrebu za tim... 22.12.2021, Sputnik Srbija\nPetkov je napomenuo da će Bugarska nastaviti da bude aktivan i lojalan član NATO-a i da će se u svim odlukama to uzimati u obzir. Istovremeno, prema njegovim rečima, za rešavanje problema na istočnoj granici Bugarske potrebno je što više koristiti mirna sredstva i diplomatiju.Ranije je ministar odbrane Bugarske Stefan Janev izjavio da smatra da nije potrebno da se na teritoriji njegove zemlje raspoređuju dodatne snage NATO-a, kao odgovor Rusiji. Prema rečima ministra, takvi razgovori i stav „mogu dovesti do neželjenog povećanja napetosti u regionu“.Prethodno je nemački list „Špigl“ objavio da je šef Združenih snaga NATO-a u Evropi američki general Tod Volters predložio da se kontingent Alijanse poveća u Bugarskoj i Rumuniji.\nrusija, nato, bugarska, raspoređivanje, region – politika, region – vojska i naoružanje, region\nBugarska vlada nije razmatrala pitanje razmeštanja dodatnih snaga NATO-a na teritoriji zemlje, izjava ministra odbrane, koji je rekao da ne vidi potrebu za tim, predstavljaju njegovo lično mišljenje i ne odražavaju zvaničan stav Sofije, izjavio je premijer Bugarske Kiril Petkov.\n„Mogu da vam saopštim vrlo konkretno – o ovoj temi se nije razgovaralo ni na Savetu ministara, ni sa našim partnerima. Izjave na ovu temi su lično mišljenje ministra koje ni na koji način ne izražava zvaničan stav Vlade“, istakao je Petkov, prenosi portal „Njuz.bg“.\nPetkov je napomenuo da će Bugarska nastaviti da bude aktivan i lojalan član NATO-a i da će se u svim odlukama to uzimati u obzir. Istovremeno, prema njegovim rečima, za rešavanje problema na istočnoj granici Bugarske potrebno je što više koristiti mirna sredstva i diplomatiju.\nRanije je ministar odbrane Bugarske Stefan Janev izjavio da smatra da nije potrebno da se na teritoriji njegove zemlje raspoređuju dodatne snage NATO-a, kao odgovor Rusiji. Prema rečima ministra, takvi razgovori i stav „mogu dovesti do neželjenog povećanja napetosti u regionu“.\nPrethodno je nemački list „Špigl“ objavio da je šef Združenih snaga NATO-a u Evropi američki general Tod Volters predložio da se kontingent Alijanse poveća u Bugarskoj i Rumuniji.


Kia EV6 sa inspirativnim dizajnom - Bilbord Magazine\nKia EV6 sa inspirativnim dizajnom\nJochen Paesen, podpredsednik unutrašnjeg dizajna, rekao je: “Ljude prvo privuče eksterijer vozila, ali na kraju se zaljube u unutrašnjost gde provode većinu svog vremena. Zato je bio za nas najvažniji inspirativan dizajn unutrašnjosti EV6. Verujemo da EV6 može inspirisati klijente kako bi oslobodili svoju kreativnost.”\nEV6 nudi inteligentan i prilagodljiv raspored u kabini i mnoštvo prostora za odlaganje, uključujući prtljažnik od 520 litara zapremine (VDA) sa podignutim sedištima u 2. redu. S oborenim sedištima u 2. redu zapremina se povećava na 1.300 litara. Auto ispod „haube” ima dodatna 52l zapremine za odlaganje (2WD izvedba) odn. 20 litara (AWD).


Putin izabrao: 'Lavrov i Šojgu političari sa velikim autoritetom'\nIzvor: B92, 19.Jun.2021, 16:43\nPutin izabrao: "Lavrov i Šojgu političari sa velikim autoritetom"\nMoskva -- Predsednik Rusije Vladimir Putin predložio je kandidate koje, prema njegovom mišljenju, treba uključiti u petorku nosilaca izborne liste.\nPutin >> Pročitaj celu vest na sajtu B92 << je, na 20. jubilarnom kongresu stranke "Jedinstvena Rusija", istakao da bi na listi trebalo da budu kako političari sa velikim autoritetom, tako i nova lica.\nPrema njegovim rečima, bitno je da oni predstavljaju najvažnije pravce razvoja zemlje.\nTakođe je pozvao članove "Jedinstvene Rusije" da se ne zaustavljaju u svom razvoju.\nNa sastanku stranke "Jedinstvena Rusija" u Moskvi biće odobren nacrt predizbornog programa, s kojim će stranka izaći na izbore u septembru, kao i lista kandidata za poslanike Državne dume osmog saziva.\nNezavisne Novine: Putin: Suočeni smo sa demografskom klopkom


0\t8 Jula, 2020 23:44\n“Mi, smo jedna od najvećih nacionalnih zajednica u Austriji. Mi smo jedna od najbolje integrisanih zajednica u austrijsko društvo i mjereno sa omjerom zaposlenih/nezaposlenih svrstani smo u kategoriju sa “domaćim” Austrijancima. Ne smijemo dozvoliti da se ponovi “šapatom pade Bosna”, na način da nam se naš kulturni trag, naša kulturna šarolikost, zametne – to nam unuci neće oprostiti”, poručuju inicijatori.\n“Bit će dug i trnovit put, ali preuzeli smo obavezu da ga utabamo. Biti priznat kao nacionalna manjina, znači prije svega dobiti potvrdu za vanredan doprinos razvoju historijskog, kulturnog i političkog života zemlje i društva. Austrijanci bosanskog porijekla, žele da se i dalje sigurno osjećaju i da ne budu izloženi bilo kojoj stigmatizaciji”, kažu u Društvu.\n“Za to nam treba zajednica, priznata nacionalna manjina, koja će njegovati naš jezik, kulturu, i koja će se brinuti o očuvanju bosanskog identiteta”, zaključuju.


Osvrt, komentar, izveštaj i novinarska kritika na temu po izboru - menadžment umetnič - Seminarski Diplomski Radovi\nDatum i vreme: 05-12-2019, 03:22 PM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Društvene nauke / Menadžment / Osvrt, komentar, izveštaj i novinarska kritika na temu po izboru - menadžment umetnič\nOsvrt, komentar, izveštaj i novinarska kritika na temu po izboru - menadžment umetnič\nPredmet seminarskog rada je izučavanje novinarskih žanrova u primeru i teoriji. Na osnovu primera, koji su preuzeti sa internet sajtova i teorije, objašnjavamo šta su novinarski žanrovi.\n„Milioner sa ulice”\nIndijskom bajkom na ekonomsku krizu\n„Milioner sa ulice” („Slumdog Millionaire”), režija Deni Bojl i Lovelin Tandan, scenario Simon Bofoj prema romanu Vikasa Svarupa, uloge: Dev Patel, Anil Kapur, Frida Pinto..., trajanje: 120 minuta, proizvodnja: Velika Britanija/ SAD, 2008.\nHolivudizacija Bolivuda, ili bolivudizacija Holivuda? Ima i jednog i drugog, ali svejedno – britansko-američki film „Milioner sa ulice” Denija Bojla i Lovelin Tandan, idealan je za gledanje na velikom bioskopskom platnu. I toliko moćan da je probudio duboko ukopane sentimente članova Američke akademije za film, te mu od srca dadoše čak osam Oskara.\nDa se razumemo, ovo nije tipičan „oskarovski naslov”, iako je reč o priči koja uspeh tematizuje po američkom receptu i završava „sladunjavim” hepiendom. Ovo je savremena i razigrana indijska bajka, koja mu dođe „kao melem na ranu” ekonomskom krizom skrhanog sveta, u kojem su se mnogi snovi raspršili, pa i onaj – da je moguće roditi se u blatu a ipak stići do zvezda.\nBojlov film dokazuje da je, „američki san” još uvek moguć. Ako ne trenutno u Americi, a ono na drugim krajevima sveta, u slamovima Mumbaja u kojima raste dečak Džamal Malik i na ulici uči sve što će mu posle koristiti u kvizu na koji se prijavljuje iz očaja. Dečaku koji na početku filma pred publiku izlazi bukvalno iz septičke jame, u koju se uvaljao kako bi se izvukao iz poljskog „čučavca”, pošlo je za rukom da dosegne san i rasprostre „Milionera sa ulice” po holivudskom tepihu.\n1\tKritika:\t3\n2\tKomentar:\t5\n3\tIzveštaj:\t6\n4\tOsvrt:\t8\n5\tLiteratura:\t11\nMenadžment malog biznisa - strategijski menadžment derrick 0 1,278 17-09-2013 09:21 PM\nUticaj eksternih i internih analiza na strategijski menadžment derrick 0 917 14-09-2013 03:11 PM\nMenadžment promjena na primjeru avio kompanije jat airways - seminarski derrick 0 1,135 18-01-2013 08:34 PM\nStilovi učenja po Kolbu Dzemala 0 1,197 14-08-2011 10:33 PM\nProblemi finasijskog izvještavanja po centrima odgovornosti u trgovinskim preduzećima Dzemala 0 1,384 14-08-2011 10:25 PM


Lajčak: Razgovori nisu bili jednostavni, ali su korak napred\nSpecijalini predstavnik EU za dijalog Beograda i Prištine, Miroslav Lajčak, ocenio je da današnji razgovori Beograda i Prištine na ekspertskom nivou nisu bili jednostavni, ali da predstavljaju korak napred ka normalizaciji odnosa.\nLajčak je večeras, na svom Fejsbuk nalogu, posle razgovora napisao da su trajali nekoliko sati i da ni u kom slučaju nisu bili jednostavni.\n"Ali (razgovori) su stvorili konstruktivan dijalog i doveli nas korak bliže konačnom cilju dijaloga Beograda i Prištine, a to je normalizacija odnosa Srbije i Kosova", napisao je Lajčak na Fejsbuku posle razgovora u Briselu.\nĐurić: Teški i neprijatni razgovori u Briselu; Hiseni: Srbija nije konstruktivna\nDelegaciju Beograda na razgovorima na ekspertskom nivou predvodio je direktor Kancelarije za KiM Marko Đurić, a Prištine Skender Hiseni.\nRazgovori Beograd Priština\nPočeli ekspertski razgovori delegacija Beograda i Prištine u Briselu


Suđenje Amber Herd i Džoni Dep: Advokati menjaju tok suđenja, glumac bez svedočenja, Kejt Mos će se pojaviti u sudnici | Novosadski informativni portal 021\n09:18 > 10:00\nOčekuje se da će supermodel Kejt Mos svedočiti tokom poslednjih dana suđenja.\nAmber Herd u sudnici\nAdvokati Amber Herd neće pozvati Džonija Depa, njenog bivšeg supruga da ponovo svedoči, što će biti zaokret u poslednjim danima suđenja nekadašnjeg holivudskog para, koje je privuklo veliku pažnju širom sveta.\nOni su prvobitno planirali da dodatno ispitaju Depa, ali su bez objašnjenja promenili strategiju, navodi izvor blizak glumici.\nDep je tužio bivšu suprugu i zahteva 50 miliona dolara odštete zbog kolumne u kojoj je tvrdila da je žrtva porodičnog nasilja, a 36-godišnja Herd uzvratila je kontratužbom.\nOčekuje se da će suđenje biti završeno ove nedelje.\nVeruje se da će Kejt Mos, britanska manekenka i bivša partnerka 58-godišnjeg Depa, biti među svedocima u preostalim danima suđenja.\nNekoliko svedoka koje su pozvali advokati Amber Herd, među kojima je bio i psiholog Dejvid Špigel, svedočilo je u ponedeljak pred sudom u Ferfaksu u američkoj državi Virdžiniji.\nDep „pokazuje obrasce ponašanja koji su karakteristični za nekoga ko istovremeno ima poremećaj u konzumiranju opijata i vrši nasilje u porodici", rekao je doktor Špigel.\nU 40 do 60 odsto slučajeva do partnerskog nasilja dolazi zbog poremećaja u uzimanju alkohola i drugih supstanci, objasnio je on pred porotom.\nDepov advokatski tim pokušao je da podrije njegovo svedočenje unakrsnim ispitivanjem, naglasivši da je Špigel doneo zaključak iako nije imao direktan kontakt sa poznatim glumcem.\nU ponedeljak je svedočio i hirurg, koji je rekao da nije verovatno da je Džoni Dep zadobio posekotinu na prstu tokom sukoba sa Herd u Australiji onako kako je glumac to opisao.\nJagodica srednjeg prsta na njegovoj ruci je povređena kada je Herd na njega bacila flašu votke, opisao je ranije Dep.\nPorota je mogla da vidi i grafički prikaz Depovog povređenog prsta pošto, a doktor Ričard Mur tvrdi da je povreda pogoršana kada su ga udarila vrata.\nMur nije neposredno pregledao Depa posle zadobijanja povrede.\nTim Amber Herd bi trebalo da izloži završnu reč u prvoj polovini ove nedelje, pre nego što advokati Džonija Depa iskoriste poslednju priliku da ubede porotu.\nKejt Mos i Džoni Dep u Kanu 1998. godine\nSvedočenja dvojice lekara u ponedeljak bila su poslednja u dugom nizu sukobljenih izlaganja stručnjaka.\nJedan psiholog, koji je svedočio po zahtevu advokatskog tima Džonija Depa, rekao je da Herd ima dva tipa poremećaja ličnosti.\nDrugog su pozvali advokati koji zastupaju glumicu, a on je negirao tvrdnje kolege i rekao da se kod Herd javio posttraumatski sindrom usled stresa.\nHerd i Dep su svedočili u sporu koji traje nedeljama i izneli su veoma različite verzije događaja iz njihovog kratkog i burnog braka.\nOna je tvrdila da je Dep podložan zloupotrebi alkohola i droge, da je veoma ljubomoran i sklon izlivima besa.\nGlumac je tvrdio da je bio žrtva promena raspoloženja bivše supruge, a članovima porote je rekao da je redovno trpeo verbalno, emocionalno i fizičko zlostavljanje.\nPogledajte emotivno svedočenje Amber Herd:


AKO SE NASTAVI OVAJ TEMPO, ZA 8 DANA SLEDI NAM HAOS! Upozorenje doktora Milanka Šeklera - OTKRIO I KOJA JE VAKCINA NAJEFIKASNIJA PROTIV MUTACIJA - Informer Ad\n"Nisam očekivao porast obolelih, očekivao sam pad. Ako se nastavi povećanje ovim tempom, može se desiti da se za osam dana duplira broj obolelih", objašnjava Šekler.\nOVO SU DVE MERE KOJE KRIZNI ŠTAB RAZMATRA ZA VIKEND Konačna odluka u petak sledeća vest\nIstiče da sprovođenje mera mora biti principjelno i kontinuirano, da ljudi moraju da se štite iako su vakcinisani i da to nije razlog za opuštanje.\n- Primetno je da se stariji ljudi više čuvaju, čak i nakon vakcine. Sada imamo sve više zaraženih među mlađom populacijom, mlađi su sad išli na odmore, idu na posao, veća je cirkulacija...- rekao je Šekler u emisiji Upitnik.\nSve je više mlađih među zaraženima\nŠekler je objasnio da sve vakcine koje se koriste u Srbiji štite od teških oblika bolesti i novijih sojeva koronavirusa, ali sa, kako kaže manjom efikasnošću.\nSrbija zaraženi Korona milanko šekler\nTo je vrlo jednostavno rešiti.Pollcija na žurkama legitimiše sve prisutne,ubace u registar,kad se razbole da plate lečenje,kao na zapadu.Pa neka izvole!!


Ljajić: Neću dozvoliti da se od Novog Pazara pravi politički slučaj\nBeta 13. aprila 2017. 15:55\nPredsednik Socijaldemokratske partije Srbije (SDPS) Rasim Ljajić izjavio je danas da on ne može da dozvoli da se od Novog Pazara pravi politički slučaj i primer izborne kradje.\n„Tog slučaja niti ima niti je bilo izborne kradje, a posebno ne zbog činjenice da su ovo bili najmirniji izbori do sada bez ijednog incidenta, bez bilo kakvih prigovora na biračkim mestima i smatram da je pobeda Aleksanda Vučića u Sandžaku apsolutno čista“, istakao je Ljajić na konferenciji za novinare u Beogradu.\nOn je rekao da je logično da je Vučić pobedio u Sandžaku jer su SDPS i SNS u dva navrata išli zajedno na parlamentarne izbore i u oba slučaja ostvarili pobedu, čak i u konkurenciji sa strankama iz Sandžaka, a na ovim predsedničkim izborima dve stranke iz Sandžaka su podržale Aleksandra Vučića, a treća nije nikoga.\n„Ako sve sagledamo logično je da Aleksandar Vučić ostvari ubedljivu pobedu u svim gradovima i opštinama Sandžaka i zato tog slučaja nema“, rekao je Ljajić.\nKako je rekao, neko je nažalost ubedio predsedničkog kandidata Sašu Jankovića da će pobediti u Sandžaku i kada su stigli rezultati usledilo je iznenadjenje, pa sada taj izborni poraz hoće da pravdaju izbornom kradjom.\nOn je dodao da se „najpre govorilo o drastičnoj izbornoj kradji, oko 800 glasova, što nije bilo ni u Miloševićevo vreme, a kada se ustanovilo da se radi samo od četiri listića, onda su usledili novi napadi“.\n„Na tom izbornom mestu je bilo 12 kontrolora i to osam iz opozicionih stranaka a četiri iz stranaka vladajuće koalicije i kako je onda moguća kradja. Svi oni su bili na dva metra od tih listića“, rekao je Ljajić.\nLjajić je ocenio da je Srbiji potrebna jedna razumna, politička debata vlasti i opozicije, da je zemlja pred krupnim političkim i ekonomskim izazovima i da ih može lako prebroditi ako postoji tolerantna rasprava i onih u vlasti i onih u opoziciji.


Đukanović - Abe: Japan podržava EU perspektivu Balkana | Aktuelno\nNaslovna CRNA GORA Đukanović – Abe: Japan podržava EU perspektivu Balkana\nAbe je zahvalio Đukanoviću na prisustvu ceremoniji ustoličenja cara Naruhita, izuzetno važnom događaju za japanski narod\nDrugog dana boravka u Tokiju predsjednik Crne Gore Milo Đukanović je imao susret s premijerom Japana Šinzom Abeom, koga je pozvao da u okviru jednog od narednih boravaka u Evropi, zvanično posjeti Crnu Goru, na šta je Abe uzvratio da bi želio da se upozna s ljepotama naše zemlje, o kojima je slušao.\nPredsjednik Crne Gore Milo Đukanović je imao susret s premijerom Japana Šinzom Abeom\nAbe je zahvalio Đukanoviću na prisustvu ceremoniji ustoličenja cara Naruhita, izuzetno važnom događaju za japanski narod.\n“Japan veoma cijeni odnose sa Crnom Gorom, sa kojom, kao prvom zemljom na Zapadnom Balkanu u procesu evropskih integracija, želi da gradi još čvršće veze. Japan će nastaviti da pomaže ekonomske i socijalne reforme Crne Gore u cilju njene integracije”, kazao je Abe.\nIstovremeno, Abe je zamolio za dalje snaženje okruženja koje će doprinositi jačanju ukupnih ekonomskih veza dvije države.\nPremijer Abe je ponovio podršku Japana ujedinjenoj Evropi i Zapadnom Balkanu koji teži članstvu u EU, u cilju jačanja stabilnosti regiona i međusobne saradnje.\nĐukanović je kazao da za Crnu Goru i njega lično, prisustvo ceremoniji ustoličenja novog japanskog cara predstavlja veliku čast.\nZahvalio je na izuzetnom gostoprimstvu i prijemu, uz puno uvjerenje da su redovni politički kontakti potrebni kako bi se obezbijedilo unapređenje prijateljskih odnosa Crne Gore i Japana.\nPozdravio je prisustvo pojedinih renomiranih japanski kompanija u Crnoj Gori, čije dalje privlačenje ostaje jedan od prioriteta bilateralnih odnosa.\n“Predsjednik je pozdravio novu inicijativu Japana prema zemljama Zapadnog Balkana i iskazao podršku njenom konceptu, uključujući odluku o imenovanju specijalnog ambasadora za Zapadni Balkan, u kojoj će Crna Gora nastaviti da bude veoma odgovoran partner japanskoj vladi”, navodi se u saopštenju.\nĐukanović je naglasio interes za intenziviranje saradnje u oblasti nauke, tehnologije i inovacija i poboljšanje uslova za saradnju naučno-tehnoloških institucija, transfer znanja i tehnologija i obuku na prestižnim japanskih institutima.\n“U tom kontekstu, premijer Abe je izrazio otvorenost za iznalaženje novih sfera za zajedničko djelovanje, imajući u vidu da aktuelni sporazum koji reguliše saradnju u ovoj oblasti datira iz perioda bivše Jugoslavije, što, kako je zaključeno, treba inovirati, u duhu vremena i promijenjenom državnom kontekstu”, ističe se u saopštenju.\nĐukanović je pozdravio mogućnost otvaranja japanske ambasade u Podgorici, za šta će, prema riječima premijera Abea, prvi korak biti jačanje kancelarije za vezu.\n“Uputio je poziv premijeru da u okviru jednog od narednih boravaka u Evropi, zvanično posjeti Crnu Goru, na šta je Abe uzvratio da bi želio da se upozna s ljepotama naše zemlje, o kojima je slušao”, saopšteno je iz kabineta Đukanovića.\nJapan podržava EU perspektivu Balkana\nJapan snažno podržava evropsku i evroatlantsku perspektivu zemalja Zapadnog Balkana, poručio je iz Tokija crnogorski predsjednik Milo Đukanović.\nOn je za Radio-televiziju Crne Gore (RTCG) saopštio i da Japan podržava jedinstvenu Evropsku uniju (EU) kao važnog globalnog partnera.\n“Japan snažno podržava evropsku i evroatlantsku perspektivu zemalja Zapadnog Balkana i podržava jedinstvenu EU kao važnog globalnog partnera. Japan, takođe, podržava razvoj Zapadnog Balkana na osnavama održivog razvoja, što je podudarno sa strategijom održivog razvoja Crne Gore”, rekao je Đukanović.\nGovoreći o susretu s japanskim premijerom Šinzom Abeom, Đukanović je rekao da su razgovarali o širenju ekonomske saradnje, te da je inicijativa premijera Vlade Japana bila “da nastavimo sa unapređenjem poslovnog amijenta, kao podrške za veće prisustvo japanskih investitora u Crnoj Gori, što je podudarno s našim interesima”.\nZa Crnu Goru je, prema riječima šefa crnogorske države, posebno interesantna saradnja u oblasti tehnologije, nauke i inovacija.\n“Predložio sam da radimo zajedno na inovaciji sporazuma koji predstavlja pravnu osnovu za saradnju u toj oblasti, jer je još na snazi Jugoslovensko-japanski sporazum iz 1981. godine”, podsjeća Đukanović.\nOsvrnuo se predsjednik Đukanović i na ustoličenje japanskog cara Naruhita.\n“To je bio veoma važan događaj, kojem su prisustvovali predstavnici manje više čitavog svijeta, od kojih je bilo 70 delegacija na niovu šefova država i vlada. Okolnost da je Crna Gora bila tu veoma je značajna za dalju međunarodnu afirmaciju Crne Gore”, rekao je Đukanović.\nJapan: Testira se aplikacija kojom se navijanje iz kuće može prenijeti na stadion\nJapan ukinuo vanredno stanje


Nexsas Crevo za navodnjavanje 3''x30m cena, cene Srbija, prodaja Beograd Novi Sad Niš\nEPonuda > Mašine & Alati > Mašine i oprema > Kompresori > Dodatna oprema za kompresore > Nexsas Dodatna oprema za kompresore\nNexsas Crevo za navodnjavanje 3''x30m cene\nEinhell Einhell 10 Delni Set za kompresor sa vulkanizerskim pištoljem\ncena od 9.339,00 din\nEPonuda nije internet prodavnica već Vam omogućava da brzo i lako nađete Nexsas Crevo za navodnjavanje 3''x30m po najjeftinijoj ceni. Naš cilj je da kupci budu što bolje informisani o ponudi Nexsas Crevo za navodnjavanje 3''x30m na tržištu Srbije. Vrlo lako nalazite željeni proizvod za kategoriju Dodatna oprema za kompresore cene, ne morate da lutate od sajta do sajta za Nexsas Dodatna oprema za kompresore, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nexsas Crevo za navodnjavanje 3''x30m sa PRODAVCEM. EPonuda ne može da garantuje potpunu tačnost specifikacije i slika za Nexsas Crevo za navodnjavanje 3''x30m. Pre kupovine, podatke za Nexsas Crevo za navodnjavanje 3''x30m proverite na sajtu PROIZVOĐAČA.\nNexsas Crevo za navodnjavanje 3''x30mNexsas Crevo za navodnjavanje 2''x30mNexsas Crevo za navodnjavanje 2''x15mNexsas 50L NX Kompresor za vazduhNexsas 24 L NX Kompresor za vazduh\nVillager pištolj sa manometrom i crevom VAT TG 18\nEinhell petodelni set za kompresor\nWomax crevo spiralno pneumatsko 5x8mm 8m\nVillager pneumatska duvaljka VAT DG 10 AB\nVillager crevo za vazduh spiralno pneumatsko 5m\nVillager crevo za vazduh spiralno pneumatsko 10m\nEinhell reduktor pritiska sa 2 manometra\ncena od 9.250,00 din\nEinhell 3-DELNI SET ZA KOMPRESOR 4132741\nEinhell 5-DELNI SET ZA KOMPRESOR 4132720


Sajber hronika, 28.11.2011, 01:05 AM\nFilipinske vlasti su u zajedničkoj akciji sa američkim Federalnim istražnim biroom (FBI) uhapsile četvoricu navodnih hakera za koje se veruje da su povezani sa terorističkom organizacijom.\nČetvorica osumnjičenih su uhapšena 23. novembra na Filipinima jer vlasti veruju da ih je angažovala terosristička grupa Jemaah Islamiyah, koja se smatra odgovornom za brojne bombaške napade.\nFilipinska državna policija za kriminalne istrage zajedno sa agentima FBI i članovima jedinice za borbu protiv sajber kriminala zaplenili su kompjutere i opremu za telekomunikaciju prilikom pretresa stanova uhapšenih.\nIz policije je saopšteno da je jedan od uhapšenih hakera 29-ogodišnji Pal Majkl Kvan koji je već bio uhapšen ranije, 2007. godine, u sklopu akcija filipinskih vlasti usmerenih protv terorističkih grupa.\nPrema izveštaju agencije Rojters, žrtve hakerskih aktivnosti uhapšenih bili su korisnici usluga američke kompanije za telekomunikacije AT&T.\nRezultat hakerskih aktivnosti uhapšenih članova grupe je šteta od 2 miliona dolara koju su pretrpeli korisnici AT&T. Naime, prema izjavi portparola FBI-a na meti hakera našli su se korisnici usluga kompanije ali ne i sama kompanija. Hakeri su navodno provalili u telefonske sisteme korisnika usluga AT&T i pozivali međunarodne brojeve što je usluga koja se naplaćuje po posebnoj, takozvanoj premijum tarifi.\nOvakav vid prevara nije redak, i obično uključuje lažne servise čije pozivanje se tarifira na poseban način a koji se nalaze u istočnoevropskim zemljama, kao i državama Afrike i Azije. Prevaranti u tim slučajevima pozivaju određene brojeve sa hakovanih poslovnih telefonskih sistema ili mobilnih telefona i na taj način dolaze do novca, posle čega nastoje da “nestanu” pre nego što njihove aktivnosti budu otkrivene.\nPortparolka kompanije AT&T odbila je da se izjasni o veličini finansijske štete koju su pretrpeli klijenti kompanije, ali je priznala da su se sporni iznosi pojavili na računima pojedinih korisnika.\nRanije prošle nedelje iz AT&T su tvrdili da je istragom ustanovljeno da nije bilo upada u naloge korisnika servisa kompanije.\nPrema navodima agencije Rojters, filipinska policija je priznala da zahvaljujući blagim zakonskim odredbama kojim se sankiconiše visokotehnološki kriminal kao i lošim tehnološkim kapacitetima, Filipini su postali raj za organizovane sajber kriminalne grupe koje su umešane u mnoge nelegalne aktivnosti kao što su pornografija, sajber seks, ilegalno kockanje i krađa identiteta.


Коњички клуб "Urban Cowboy" општина Гроцка - Градска општина Гроцка\nRadovi na vodovodnoj mreži u Kaluđerici\nKONSTITUTIVNA SEDNICA SKUPŠTINE GRADSKE OPŠTINE GROCKA\nDežurni telefoni i radno vreme Kovid ambulante u Vinči\nKonkurs – Udruženja za finansiranje iz budžeta GO Grocka\nNove mere u cilju sprečavanja širenja koronavirusa\nUpozorenje RHMZ-a na pojavu kratkotrajnih vremenskih nepogoda\nNove mere Kriznog štaba za suzbijanje bolesti COVID-19\nRezultati izbora održanih 21.06.2020.godine za odbornike Skupštine gradske opštine Grocka\nYou are at:Home»Novosti»Obaveštenja»Konjički klub „Urban Cowboy“ opština Grocka\nKonjički klub „Urban Cowboy“ opština Grocka\nBy Info Služba on\t 21. septembra 2018. Obaveštenja, Sport\nU saradnji sa srpskom kraljevskom porodicom, princom Mihailom i princezom Ljubicom, Konjički klub „Urban Cowboy“ na čelu sa direktorom kluba Nenadom Paunićem, učestvuje u organizaciji humanitarne akcije na Oplencu u Topoli. Humanitarna akcija se sprovodi u cilju prikupljanja sredstava za izradnju prvog dečijeg igrališta na ovom lokalitetu.\nPrelepi konji Konjičkog kluba „Urban Cowboy“ su dugogodišnji učesnici raznih manifestacija humanitarnog ili i izložbenog karaktera. Širom Srbije su dobro poznati po izvanrednim rezultatima na mnogobrojim izložbama konja. Izložba na Kosmaju kao i Prvi Sabor konjara u Svilajncu su poslednje dve smotra konja na kojima su pastuvi Konjičkog kluba „Urban Cowboy“ „pokupili“ značajne nagrade. Na izložbi konja u Svilajncu, koja je jedna od bolje organizivanih izložba u Srbiji, na kojoj su učestvovala izložbena grla konja svih rasa, ubedljivo prvo mesto je ponovo osvojio dobro poznati pastuv Golden Boy – Zlatko, konjičkog kluba „Urban Cowboy“. Golden Boy osvojio je 1. mesto u klasi pastuva kao i 1. mesto u izboru za najlepšeg konja cele izložbe u konkurenciji 150 konja.\nKonjički klub „Urban Cowboy“, koji ima preko 50 stalnih članova, u saradnji sa gradskom opštinom Grocka sredom i nedeljom od 9-13 časova, ukoliko to vremenske prilike dozvoljavaju, organizuje turistički obilazak užeg centra Grocke fijakerom. Vožnje su besplatne i obilazak se vrši u 3 moguće rute:\nCrkva Svete Trojice u Grockoj-centar-Kej na Dunavu-povratak Avalskom ulicom;\nCrkva Svete Trojice u Grockoj-centar-Smederevski put, restoran „Vinogradi“-povratak i\nCrkva Svete Trojice u Grockoj-centar-Smederevski put-put ka Begaljici do zgrade EPS-a-povratak.\n8. jula 2020. 0


Pola Srbije se bori sa alergijama: Ovaj vitamin je SPAS, ali i 1 upozorenje...\nPola Srbije se bori sa alergijama: Ovaj vitamin je SPAS, ali i 1 upozorenje…\nM. P. 4. maja 2022. 13:07\nZajedno sa prolećem, počela je i sezona alergija koja je uveliko u toku. Doktorka Ivana Stefanović iz Gradskog zavoda za hitnu pomoć rekla je na koji način se one mogu suzbiti, ali je i upozorila na jednu stvar.\nDoktorka je otkrila koje drveće izaziva najviše problema, kao i koji vitamin bi trebalo da uzimaju svi koji su alergični. “Već je počelo da cveta visoko drveće i sada imaju najviše problema oni koji su alergični na brezu i njen polen. Možete sebi da pomognete uzimanjem vitamina C u većoj dozi nego inače, jer on i do 50 odsto smanjuje neke od simptoma alergija i stabilizuje mastocite i histamin, koji nam pravi sve probleme kada smo alergični“, rekla je doktorka.\n“Ali vitamin C uzimajte samo u konsultaciji sa svojim izabranim lekarom, jer je moguće da vam je potrebno da vam da vitamin venski u Domu zdravlja. Najbolje je konsultovati se pre uzimanja jer vitamin C može da napravi problem ako pijete neke druge lekove. On sam po sebi nije toksičan, ali da ne biste rizikovali, posavetujte se sa lekarom“, rekla je doktorka.


Foto: Instagram/fkvozdovac1912 / screenshot\nTokom prošle sezone mladi reprezentativac igrao je na pozajmici iz Voždovca u Kolubari, da bi ovog leta završio u Madridu posle sporazumnog raskida ugovora sa "zmajevima".\nUgovor sa Hetafeom, Bošnjak je potpisao na dve plus dve godine, a u Madrid je stigao kao slobodan igrač.\nMladi fudbaler iz Partizana je u januaru 2019. godine bez obeštećenja otišao u Voždovac, a crno-beli su tada ugovorili da im od naredne prodaje pripada 50 odsto.\nBošnjak je prošao omladinsku školu OFK Beograda i kluba iz Humske, nakon čega je igrao za Teleoptik i Zemun, da bi prošle zime potpisao za klub iz Zaplanjske.\nBio je standardan igrač u mlađim kategorijama reprezentacije Srbije i posebno se istakao kao kapiten kadetske reprezentacije Srbije koja je igrala na Evropskom prvenstvu.\nBošnjak je u dresu Voždovca odigrao pet mečeva, da bi dobrim igrama u ekipi Zorana Milinkovića u Prvoj ligi Srbije obezbedio transfer na Iberijso poluostrvo.


Zoran Antić : Ko je ko : Južne vesti\nAžurirano 19. 11. 2018. @ 10:10\nRođen je u Vranju, decembra 1973. godine, gde je završio Osnovnu školu "Vuk Karadžić“ i srednju Pedagošku akademiju "Ivo Andrić".\nVojni rok služio je u Prizrenu i ima čin rezervnog oficira Vojske Srbije.\nDiplomirao je na fakultetu političkih nauka u Beogradu, na katedri za međunarodne odnose i spoljnu politiku i ima zvanje diplomiranog politikologa za međunarodne poslove.\nBio je član Izvršnog odbora Skupštine opštine Vranja u periodu od 2000. do 2004. godine, za resor sporta i omladine i član Opštinskog veća Opštine Vranje od 2004. do 2008. godine, zadužen za sport, kulturu i obrazovanje.\nJula 2012. godine izabran je za gradonačelnika Vranja.\nČlan je Socijalističke partije Srbije od 1996. godine, a obavljao je funkcije predsednika mladih socijalista Vranja, predsednika mladih socijalista Pčinjskog okruga, sekretara vranjskih Socijalista punih 8 godina i aktuelni je predsednik Gradske organizacije SPS Vranje.\nU tri mandata je bio član Glavnog odbora SPS, a u dva mandata član Izvršnog odbora te partije.\nBio je starešina Saveza izviđača Opštine Vranje od 2002 - 2005.godine, predsednika Ženskog odbojkaškog kluba "Vranje" od 2001 - 2012. godine i predsednika Sportskog saveza 2001- 2012. godine. Član je Upravnog odbora Sportskog saveza Srbije.\nTokom leta 2011. godine zapaljen mu je automobil ispred zgrade u kojoj stanuje sa porodicom, a nešto kasnije i automobil njegovog oca. Oba slučaja su još uvek nerešena.\nKrajem februara 2012. godine službenici Policijske uprave u Vranju podneli su Osnovnom javnom tužilaštvu u Vranju krivičnu prijavu protiv Antića zbog sumnje da je utajio porez. Prema nezvaničnim saznanjima, Antiću se stavlja na teret da je utajio porez rukovodeći Sportskim savezom grada od 2006. do 2010. godine, čime je oštetio državu za oko 100.000 evra.\nPočetkom 2014. SNS izlazi iz lokalne vlasti u Vranju, a Antić pravi koalicionu većinu sa Demokratskom strankom.\nSeptembra 2015. godine izabran je za člana Predsedništva SPS-a.\nMaja 2017. godine imenovan je za savetnika potpredsednika Vlade i ministra inostranih poslova Ivice Dačića.\nNovembra 2018. godine izabran je za državnog sekretara u Ministarstvu za rad, boračka i socijalna pitanja.


Home Izaberi grad Velika Kladuša Šta su lovci na zlato našli u naselju Todorovo\nIskopavanja koja je radila Fondacija „Biser 08“ iz Jajca po nalogu Ministarstva privrede USK u velikokladuškom naselju Todorovo uveliko je zainteresiralo građane USK.\nPrema legendama koje prepričavaju mještani riječ je o pokaciji na kojoj je zakopano blago.\nDijana Muminović-Koljić, voditeljica Arheološkog odjeljenja u Muzeju USK, tvrdi da se radi o registrovanom arheološkom lokalitetu. Dalje navodi kako su na spornoj lokaciji zatekli ljude iz Fpndacije „Biser 08“ kako kopaju na osnovu Rješenja koje im je izddalo Ministarstvo privrede USK i da su upozoreni da se radi o arheološkom lokalitetu. Obaviješten je MUP USK da bi na kraju federalni inspector zabranio bilo kakva iskopavanja.\nOna dalje navodi da su ljudi iz Fondacije kopali po krinkom mineroloških istraživanja i da se vode time da nije registrovan arheološki lokalitet.. Prvo mora izaći na teren Federalni zavod za zaštitu kulturno-historijskog naslijeđa i utvrditi da li se tu radi o arheološkom lokalitetu, da se zna može li se nastaviti ili ne, a ne da kopa kako ko hoće.\nPrevious articleVIC: Rasprodaja\nNext articleOve ilustracije na iskren način prikazuju što se događa u svakoj ozbiljnoj vezi ili braku\nJU Dječije obdanište Velika Kladuša i ove godine obradovalo djecu “Duge”


Info-bilten ERP KiM 16-02-04b\nEparhija napominje da je nemacki KFOR prvo namerno prikrivao istinu o nasrtaju Albanaca na monahe i vozila nemackog KFOR-a u Djakovici 21. januara, da bi odmah po objavljivanju ovih vesti odmah krenuo u sprovodjenje represalija nad monasima i zavodjenjem rezima pratnje koji u realnosti ne omogucava normalno posecivanje vernika i obavljanje osnovnih bogosluzenja u prizrenskom kraju.\nNijedan zvanicni predstavnik UNMIK-a i komande KFOR-a nije nasao ni za potrebno da poseti monahe u Svetim Arhangelima ili da uspostavi kontakt sa Eparhijom rasko-prizrenskom povodom ovog problema, vec je prihvacena verzija dogadjaja nemackog potpukovnika Brinkmana koji je dopustio da njim upravljaju nacela licne sujete i netrepeljivosti prema Srbima umesto profesionalnog vojnickog kodeksa ponasanja. Umesto da zauzme objekitvan stav i cuje i drugu stranu, komandant KFOR-a je i sam, nazalost, dao podrsku svom lokalnom komandantu u Prizrenu i sunarodniku Nemcu, koji ce Srbima ostati poznat po naredbi da nemacku hranu koja se baca u kontejnere pre mogu da pojedu ulicni psi nego da se da srpskom svesteniku u Episkopiji, koji nema mogucnosti da je slobodno nabavi.\nTvrdnje da ce KFOR toboze u saradnji sa UNMIK policijom obezbedjivati pratnju za monahe Svetih Arhangela jos je jedna u nizu obmana, jer monasima je u poslednjih nekoliko dana jasno stavljeno do znanja da KFOR uopste nece obezbedjivati pratnju i da je zapravo konacan cilj te odluke da se pratnja preda u ruke KPS. Monasi su vec u vise izjava jasno objasnili zasto nemaju poverenja u policiju koja nije razresila nijedan zlocin prema Srbima. Dok se i dalje nastavljaju akcije hapsenja Albanaca zbog ubijanja i mucenja drugih Albanaca zlocini prema Srbima i dalje ostaju tabu tema u strahu zbog reakcije albanske javnosti i mogucih represalija nad medjunarodnim personalom.\nEparhija rasko-prizrenska ostaje duboko razocarana nerazumevanjem g. Holkerija koji je uostalom nedavno i na zasedanju Saveta Bezbednosti UN u Njujorku u svom krajnje jednostranom izvestaju o situaciji na Kosovu i Metohiji pokazao da je rec o jos jednom medjunarodnom birokrati koji svesno falsifikuje stvarnu situaciju u Pokrajini kako bi sacuvao sopstvenu karijeru, a verovatno i zivu glavu.\nEparhija se iskreno nada da je javnost iz ovoga primera necovecnog odnosa prema sestorici monaha koji zive u jednom izolovanom manastiru okruzenom bodljikavom zicom jasno shvatiti prave namere i metode sadasnjih vodecih licnosti mirovne misije ciji je glavni, a izgleda i jedini cilj postao da opravdaju sopstvene neuspehe i pronadju uspesnu izlaznu strategiju predavanjem svih nadleznosti albanskim institucijama, naravno na stetu srpskog i ostalog nealbanskog stanovnistva.


Tomić o pojačanju: Još ne mogu o tome\nCrvena zvezda mts je tri kola pre kraja ligaškog dela sezone "zaključala" prvu poziciju na tabeli i sa "pol" pozicije će ući u plej-of takmičenja.\nUbedljiva pobeda u Baru (57:90) bila je ta kojom je Zvezda nadogradila i samopouzdanje uoči Kupa Radivoja Koraća u Nišu, a trenera Milana Tomića posebno je obradovalo to što u igri njegovih košarkaša nijednog trenutka nije bilo pada.\n"Mislim da smo odigrali perfektnu utakmicu tokom 40 minuta", rekao je Tomić.\n"Od početka do kraja bez greške, baš kao što tražim cele godine. Uvek tražim da bude koncentracije i da ne pada ritam na meču. To smo uspeli i pored tri igrača koja nisu došla s nama, u zadnjih mesec dana smo imali problema s bolesnima, i ja sam bio bolestan, ali odigrali su svi super i matematički smo obezbedili prvo mesto u ABA ligi".\nU poslednja tri kola Zvezda igra protiv Partizana, Zadra i Mege.\n"Kao što sam rekao igračima, ovo ne znači da smemo da padnemo, treba da radimo i budemo u kontinuitetu do raja. Idemo na još tri pobede", dodao je trener Zvezde.\nOvakva utakmica predstavljala je i "vežbu" Zvezde za završnice takmičenja.\n"Dolaze polufinala, finala i Kup, mora da se nauči da se igra 40 minuta bez opuštanja... U savremenoj košarci je dovoljno samo dva-tri minuta da dođe do preokreta. Danas je bila kvalitetna igra i zadovoljan sam svima".\nPrethodnih dana u medijima se pojavila informacija o tome da bi Kej Si Rivers mogao da pojača Crvenu zvezdu, ali Tomić o tome nije hteo da razgovara u Baru.\n"Još ne mogu ništa da kažem", kratko je izjavio.


By\tePodunavlje Juni 08, 2020\t0\nRekonstrukcija Opšte bolnice "Stefani Visoki" u Smederevskoj Palanci počela je danas, a vrednost radova je više od tri milijarde dinara. Novac je obezbedila Vlada Srbije preko Kancelarije za javna ulaganja, a rok za završetak radova je tri godine.\nMinistar zdravlja Zlatibor Lončar kaže da je ovo veliki dan za Smederevsku Palanku i podseća da je u poslednje tri godine u Opštoj bolnici ''Stefan Visoki'' zaposleno više od 160 zdravstvenih radnika, od toga 79 na neodređeno, kao i da je odobreno 27 specijalizacija.\n- Odobrili smo u poslednje tri godine više spacijalizacija nego što je odobreno za prethodnih 14 godina, rekao je ministar i podsetio da su zbog nedostatka kadrova u toj bolnici radili zdravstveni radnici koji su stekli uslov za penziju.\nNaglasio je da će država nastaviti da ulaže u zdravstvo i da će se nastaviti sa politikom zapošljavanja mladih lekara.\n- Omogućićemo vaše usavršavanje i edukaciju, rekao je Lončar i dodao da se tokom epidemije pokazalo da država nije pogrešila što je prethodnih godina ulagala u zdravstveni sistem.\nDržava je, kako kaže, u poslednjem periodu izdvojila 108 miliona dinara za opremu koja se već koristi - rendgen aparata, sterilizatore, operativne stolove...\nRekonstrukcija bolnice će imati tri faze, a prva podrazumeva zamenu krova, kompletne stolarije, fasade i obnovu prijemnog dela zgrade. Druga i treća faza podrazumevaju izgradnju i opremu potpuno novog bloka ukupne površine više od 8.500 kvadratnih metara.\nDirektor Opšte bolnice "Stefan Visoki" dr Nikola Ristić kaže da je ideja o rekonstrukciji te ustanove nastala pre više od četiri godine i da se u zgradi koja je podignuta 1948. godine, kako je naveo, nagomilalo mnogo problema.\n- Ništa se ne bi desilo da nismo imali podršku predsednika države, Vlade Srbije, Ministarstva zdravlja. Projekat je završen i radovi danas počinju, rekao je Ristić.\nOn je dodao da će u krugu bolnice biti izgrađen i heliodrom koji će, osim Smederevske Palanke, koristiti i Velika Plana.\nPredsednik opštine Smederevska Palanka Nikola Vučen kaže da je ta opština tri godine bila jedna od najzaduženijh u Srbiji i da je više od 20 godina bila zaboravljena od svih što se tiče infrastrukturnih radova.\n- Za kratko vreme uspeli smo da se vratimo na mapu industrijskih gradova, gde smo nekada i pripadali.Bili smo prepoznatljivi po "Goši", sada se nadamo da će nas prepoznavati po automobilskoj industriji, rekao je Vučen.\nOn je naglasio da će kompanija kjungšin kejbl uložiti više od 25 miliona evra i da će u njoj raditi više od 700 radnika.\nKada se završi rekonstrukcija bolnice, kako je rekao, to će biti jedan od najmodernijih medicinskih centara u tom delu Srbije.\n- Srećan sam što vidim mnogo mladih među zdravstvenim radnicima koji će ovde zasnivati porodice i ostati u Smederevskoj Palanci, rekao je Vučen.\nPredstavnici korejske kompanije "Kjungšin kejlb" uručili su danas vrednu donaciju palanačkoj bolnici od 10 monitora i CTG aparata.\nGeneralni direktor kompanije "Kjungšin kejbl" Seo Jae Keun rekao je da će ta kompanija početi da posluje naredne godine i da se donira medicinska oprema uz pomoć njihove centrale u Južnoj Koreji.\n- Donacija nije velika, ali želimo da pomognemo našim prijateljima u Smederevskoj Palanci, rekao je Keun.\nU Smederevskoj Palanci se gradi fabrika auto delova, ogranak korejske kompanije "Kjungsin kejbl" koja će zapošljavati 1.000 radnika.\nLast modified on Utorak, 09 Juni 2020 08:01\n« Isplata jednokratne novčane pomoći u Banci Poštanska štedionica Obaveštenje Banke Poštanska Štedionica o isplatama »


Pokrajinski sekretar Sofić: Aktivno se sprovodi proces uvođenja eUprave na teritoriji Vojvodine – Centar za informisanje Novi Kneževac\nPočetnaDruštvoPokrajinski sekretar Sofić: Aktivno se sprovodi proces uvođenja eUprave na teritoriji Vojvodine\nPokrajinski sekretar Sofić: Aktivno se sprovodi proces uvođenja eUprave na teritoriji Vojvodine\nredakcija 24. maja 2021. Bez oznaka\nNa sastanku na kom su učestvovali pokrajinski sekretar za međuregionalni razvoj Aleksandar Sofić i čelnici opštine Kanjiža razgovaralo se o trenutnom stanju, mogućnostima i potrebama ove opštine. Pored toga, tema razgovora bila je i primena Plana razvoja lokalnih samouprava za predstojeći period i učešću lokalnih samouprava na konkursima za sredstva iz dostpunih fondova Evropske unije. Pokrajinski Sekretar opštinu Kanjiža naveo je kao dobar primer prakse učešća u IPA projektima prekogranične saradnje.\nSekretar je nakon sastanka u pratnji domaćina posetio Centar za pružanje usluga socijalne zaštite Kanjiža, koji je osnovan i opremljen u okviru Interreg IPA projekta prekogranične saradnje Mađarska–Srbija. U okviru centra funkcionišu krojačka i grnčarska radionica kao i staklena bašta, gde štićenici centra, koji spadaju u teže zapošljivu grupu, razvijaju radne sposobnosti.\nOvo ovom prilikom sekretar Sofić podsetio je na to da Pokrajinski sekretarijat za regionalni razvoj, međuregionalnu saradnju i lokalnu samoupravu aktivno sprovodi proces uvođenja eUprave na teritoriji Vojvodine u cilju obuke i korišćenja postojećih i novih informacionih usluga koje bi trebalo da zažive u narednom periodu i modernizuju rad lokalnih samouprava.\nUpozorenje Republičkog hidrometeorološkog zavoda o porastu vodostaja Tise\nAktuelni radovi u opštini Novi Kneževac\nPodrška za proizvodjače rakije, vina i piva


Tilerson: "Dok se branimo od ruske agresije, vidimo potrebu da se sarađuje sa Moskvom" - Nedeljnik\nTilerson: "Dok se branimo od ruske agresije, vidimo potrebu da se sarađuje sa Moskvom"\n"SAD nemaju nikavih iluzija u vezi Rusije, ali ćemo raditi zajedno s njima kako bi smo promovisali zajedničke interese u Siriji"\nU članku u Njujork tajmsu američki državni sekretar Roj Tilerson žestoko kritikovao Rusiju ali i priznao: "S njima se mora sarađivati".\n"SAD nemaju nikavih iluzija u vezi Rusije, ali ćemo raditi zajedno s njima kako bi smo promovisali zajedničke interese u Siriji", napisao je Tilerson u autorskom tekstu, u kom je govorio o godini na izmaku, prenosi B92.\n"Dok se branimo od ruske agresije, prepoznajemo da postoji potreba za zajedničkom saradnjom u oblastima kde nam se inrteresi prepliću. A nigde to nije tako očigledno kao u slučaju Sirije", napisao je Tilerson.\n"Uvereni smo da bi konačno ispunjenje svih pregovora i razgovora u Siriji trebalo da dovedu do Sirije bez Asada i njegove porodice", istakao je TIlerson.\nMoskva, međutim, ima drugačiju viziju od Amerike kada je Asad u pitanju. Rusija naime smatra da bi Asadova budućnost trebalo da zavisi od volje sirijskog naroda.\nTakođe treba napomenuti i da je Tilerson poznat po veoma oštrim i kritički nastrojenim stavovima kada je reč o Rusiji i smatra se jednim od "krivaca" što predsednik SAD, iako je hteo, nije uspeo da otopli odnose sa ruskim kolegom Vladimirom Putinom.


VANREDNO ZASEDANJE Putin na sednici Saveta za bezbednost: Večeras donosim odluku o PRIZNANJU Donjecka i Luganska – UDARNA VEST . rs\nVANREDNO ZASEDANJE Putin na sednici Saveta za bezbednost: Večeras donosim odluku o PRIZNANJU Donjecka i Luganska\nRuski predsednik Vladimir Putin rekao je danas, na početku vanredne sednice Saveta za nacionalnu bezbednost, da je glavni cilj tog sastanka da se utvrde koraci u vezi sa krizom u Donbasu, posebno imajući u vidu poziv lidera samoproglašenih Donjecke (DNR) i Luganjske Narodne Republike (LNR) da Rusija prizna njihov suverenitet.\nOn je potom rekao da će se odluka o eventualnom priznanju doneti kasnije u toku dana.\nPutin je napomenuo da je priznanje LNR I DNR blisko povezano sa bezbednosnim pitanjima u svetu, a posebno u Evropi, prenosi RIA Novosti.\nOn je rekao je da su ukrajinske vlasti dva puta sprovodile kaznene operacije u Donbasu, a da se sada eskalacija dešava treći put. Prema njegovim recima, Rusija je u pocetku učinila sve da se nesporazumi reše mirnim putem.\nIstakao je da će se, ako Ukrajina bude primljena u NATO, pretnje Ruskoj Federaciji višestruko povećati.\nU međuvremenu je Sergej Lavrov, ruski šef diplomatije, rekao da ne vidi drugi način da se reši situacija u Ukrajini, osim toga da se prizna nezavisnost LNR i DNR.\n– Dva-tri dana neće ništa da promene – rekao je Lavrov.\nDonjeckaNarodnaRepublika, LuganjskaNarodnaRepublika, putin, rusija, ukrajina\nSELEKTOR OBJAVIO SPISAK! Srbija MORA na Evropsko prvenstvo!\nVučić razgovarao sa Makronom: „Pred nama je vreme kada ćemo morati da se ujedinimo“


B. Luka: Radnici Bel kanala štrajkuju pred zaključanim vratima - Klix.ba\nPristaju i na ustupke\nB. Luka: Radnici Bel kanala štrajkuju pred zaključanim vratima\nPiše: D. T./Sarajevo-x.com/SRNA\n13.12.2011. u 15:22\n1/5 Foto: G. Kec/Sarajevo-x.com\n2/5 Foto: G. Kec/Sarajevo-x.com\n3/5 Foto: G. Kec/Sarajevo-x.com\n4/5 Foto: G. Kec/Sarajevo-x.com\n5/5 Foto: G. Kec/Sarajevo-x.com\nRadnici banjalučke televizije Bel kanal, koji su od 2. decembra u generalnom štrajku, jutros su zatekli zaključana vrata na ulazu u preduzeće.\nOni su se nakon toga okupili ispred zgrade televizije tražeći isplatu minimalno dvije od pet plata i zaostalih doprinosa koje im duguje poslodavac.\nPredstavnik radnika Nenad Marković rekao je danas da su oni spremni prihvatiti novu sistematizaciju radnih mjesta, koja predviđa otpuštanje velikog broja radnika, ali tek nakon što se isplate zaostale plate i doprinosi koji u toku ove godine nisu plaćani, inače će pokrenuti upravni spor.\nMarković je dodao da su se radnici jučer obratili Inspekciji rada, koja bi danas trebala izaći na teren.\n''Ne možemo primiti rješenja o otkazima dok smo u štrajku, a duguju nam pet plata i sad smo ušli u šestu. Doprinosi nisu plaćani cijele godine, radnici praktično ne smiju biti ni bolesni”, rekao je Marković.\nPodsjetio je da su radnici 25. novembra stupili u štrajk upozorenja i da su, nakon što njihovi zahtjevi nisu ispunjeni, 2. decembra stupili u generalni štrajk.\nUprava banjalučke televizije Bel kanal saopštila je da će prema radnicima ovog preduzeća koji su u štrajku zbog neisplaćenih ličnih dohodaka ispoštovati sve zakonske obaveze, dok će zaposleni sa kojima zbog nove sistematizacije nije produžena saradnja, ostvariti pravo na sve beneficije koje im pripadaju.\nUprava ovog preduzeća tvrdi da je zbog teške ekonomske situacije naložila da se pokrene postupak reorganizacije društva, koji podrazumijeva ukidanje nekih radnih mjesta i uvođenje novih koje zahtijevaju drugačije uslove rada i kvalifikacije.\n"Zbog nove sistematizacije sa određenim brojem radnika nije produžena saradnja, ali je sve urađeno u skladu sa Zakonom o radu", navodi se u saopštenju.\nTelevizija Bel kanal prolazi kroz fazu reorganizacije i uskoro će predstaviti novi vizuelni identitet i programsku šemu.\nRadnici banjalučke televizije Bel kanal koji su od 2. decembra u generalnom štrajku, okupili su se danas ispred zgrade ovog preduzeća, tražeći isplatu minimalno dvije od pet plata koje im duguju i uplatu zaostalih doprinosa.